title: জোসেফ কনরাড

text: ১৮৯৫ সালে "Almayer’s Folly" প্রকাশিত হয় যে বইয়ে তিনি প্রথমবারের মত কেবল "জোসেফ কনরাড" নামটি ব্যবহার করেছিলেন। ১৮৯৬ সালে দ্বিতীয় উপন্যাস "An Outcast of the Islands" প্রকাশ করেন। এই বই দুটি তার এমন একটি পরিচিতি প্রতিষ্ঠিতি করে ফেলেছিল যা তাকে খুব ব্যথিত করে। তাকে অনেক জায়গায় "ভিনদেশী অদ্ভুত" (exotic) বিষয়ের গল্পকার বলে আখ্যায়িত করা হচ্ছিল। পরবর্তী আরও কয়েকটি উপন্যাস ও গল্প এই খ্যাতির পক্ষে রায় দেয়। কিন্তু কনরাড কখনো এবাবে চিত্রায়িত হতে চাননি। তিনি চটকদার গল্পের খাতিরে এমন প্রেক্ষাপট নির্বাচন করতেন না, বরং তার কাছে মনে হয়েছিল- জাহাজে বা কোন প্রত্যন্ত গ্রামে কোন পরিস্থিতির উদ্ভব ঘটলে পুরো জগৎ থেকে সম্পূর্ণ বিচ্ছিন্ন থেকে একেবারে নিজের মতো করেই সেটার সুরাহা হয়। এ কারণে অন্য সবকিছুর তুলনায় এই পরিস্থিতিগুলোকে আলাদা ও প্রকটভাবে উপলব্ধি করা যায়। তখনকার অধিকাংশ লেখকেরা বিশ্বের তাবৎ আপাত অদ্ভুত বিষয় নিয়ে লেখার মাধ্যমে সমাজের প্রাকৃতিক ইতিহাসবিদ হতে চেয়েছিলেন যা কনরাডের ক্ষেত্রে খাটে না। তিনি বিচ্ছিন্ন জগতে ট্র্যাজেডির ঘনীভবন নিয়ে চিন্তিত ছিলেন।


title: জোসেফ কনরাড

text: ১৮৯৫ সালে কনরাড ২২ বছর বয়সী জেসি জর্জকে বিয়ে করেন। তাদের দুটি সন্তান হয়েছিল। এরপর তিনি মূলত ইংল্যান্ডের দক্ষিণ-পূর্বাঞ্চলে থাকতেন। তার লেখক জীবন খুব একটা সুখের ছিল না। শারীরিক, আর্থিক ও মানসিক সব ধরণের সমস্যায়ই তিনি জর্জরিত ছিলেন। "লর্ড জিম", "নস্ট্রোমো", "দ্য সিক্রেট এজেন্ট" এবং "আন্ডার ওয়েস্টার্ন আইস" (১৯১১) উপন্যাস চারটি প্রকাশের পর তার আর্থিক অবস্থার কিছুটা উন্নতি হয়। পরবর্তীতে তার জন্য ১০০ পাউন্ড সরকারি ভাতা বরাদ্দ করা হয় এবং মার্কিন সংগ্রাহক জন কুইন তার পাণ্ডুলিপি কেনা শুরু করেন, যদিও খুব কম দামে। "চান্স" উপন্যাসটি নিউ ইয়র্ক হেরাল্ডে ১৯১২ সালে ধারাবাহিকভাবে প্রকাশিত হয়। বাতের ব্যথা থাকলেও তিনি আজীবন লিখে গেছেন। ১৯২৪ সালে যুক্তরাজ্যের প্রধানমন্ত্রী ড়্যামজি ম্যাকডোনাল্ড কর্তৃক প্রদত্ত নাইট উপাধি ফিরিয়ে দেন। একই বছর তার মৃত্যু ঘটে।


title: মানব সম্পদ ব্যবস্থাপনা

text: মানব সম্পদ ব্যবস্থাপনা () একই সঙ্গে একটি অধ্যয়নের বিষয় ও ব্যবস্থাপনা কৌশল যা একটি প্রতিষ্ঠানের অভীষ্ঠ লক্ষ্যসমূহ অর্জনের জন্য আভ্যন্তরীক মানবসম্পদের সুষ্ঠু ব্যবস্থাপনা পদ্ধতির ওপর আলোকপাত করে। কর্মীদের প্রতিষ্ঠানের প্রতি আকৃষ্ট করা, আগ্রহীদের মধ্য থেকে যোগ্যদের খুঁজে বের করা ও নিয়োগ প্রদান, কর্মীদের অনুপ্রাণিত করা ও তাদের সাথে প্রতিষ্ঠানের সু-সম্পর্ক বজায় রাখা, তাদের কর্মজীবনে উত্তরোত্তর উন্নয়নের পথ সৃষ্টি করা এবং প্রয়োজনে তাদের ছাঁটাই করাসহ প্রতিষ্ঠানের মানবসম্পদ সম্পর্কিত সব ধরনের কাজই প্রতিষ্ঠানের মানব সম্পদ ব্যবস্থাপনা বিভাগের কাজ। কিন্তু এর মূল উদ্দেশ্য হলো প্রতিষ্ঠানের লক্ষ্যসমূহ অর্জন করা যার মধ্যে প্রধান চারটি হলো বিক্রয় ও রাজস্বআয় বৃদ্ধি, মুনাফা অর্জন ও বর্ধন, মার্কেট শেয়ার বৃদ্ধি এবং প্রতিষ্ঠানের ভাবমূর্তি উন্নততর করণ। প্রতিষ্ঠানের কর্মকর্তা ও কর্মচারীদের নিয়ে কাজ করার সময় মানব সম্পদ ব্যবস্থাপনা বিভাগকে সেই দেশের শ্রম আইন ও কর্মসংস্থান আইন মেনে চলতে হয়। প্রতিষ্ঠানের মানব সম্পদ ব্যবস্থাপনার দায়িত্বে যিনি থাকেন তাকে সচরাচর মানব সম্পদ ব্যবস্থাপক বলা হয়।


title: মানব সম্পদ ব্যবস্থাপনা

text: বিংশ শতাব্দীর শুরুর দিকে সারা বিশ্বে শিল্প বিপ্লব শুরু হলে তুমুল প্রতিযোগিতায় টিকে থাকার জন্য বিভিন্ন প্রতিষ্ঠানে কর্মীদের দিয়ে অবৈধভাবে কাজ করিয়ে নেয়ার প্রবণতা বেড়ে যায়। এবং এর ফলে শ্রমিক অসন্তোষ দেখা দিতে থাকে। মূলত এই শ্রমিক অসন্তোষের ফলেই মানব সম্পদ ব্যবস্থাপনা ধারণার জন্ম হয়। তৎকালীন সময়ে মানব সম্পদ ব্যবস্থাপনার কাজ ছিল শ্রমিকদের কর্ম-ঘণ্টার হিসাব রাখা এবং তাদের যথোপযুক্ত পারিশ্রমিক নিশ্চিত করা। কিন্তু সাম্প্রতিক সময়ে প্রয়োজনের তাগিদে মানব সম্পদ ব্যবস্থাপনার পরিধি অনেক বিস্তৃত হয়েছে। মানব সম্পদ ব্যবস্থাপনা প্রথাগত পারসোনেল ম্যানেজমেণ্ট থেকে পৃথক।


title: মানব সম্পদ ব্যবস্থাপনা

text:
বিংশ শতাব্দীর শুরুর দিকে মানব সম্পদ ব্যাবস্থাপনার শুরু হয়েছিল মূলত ফ্রেডারিক টেইলরের বৈজ্ঞানিক ব্যাবস্থাপনা তত্ব থেকে। বৈজ্ঞানিক ব্যাবস্থাপনা মূলত উৎপাদনে প্রক্রিয়ার কার্যকারীতা, দক্ষতা এবং মিতব্যাযয়িতা আনয়ন করেছিল। এই বৈজ্ঞানিক ব্যাবস্থাপনাকে প্রায়োগিক করার জন্য এর আরো একটি উন্নত তত্বের প্রয়োজন ছিল যা মানব সম্পর্ক বিজ্ঞান বা হিউম্যান রিলেশন সায়েন্স নামে পরিচিতি পায়। পরবর্তীতে এই মানব সম্পর্ক বিজ্ঞানই মানব সম্পদ ব্যাবস্থাপনার রুপ নেয়।
মানব সম্পর্ক বিজ্ঞান নিয়ে গবেষণা করতে গিয়ে এলটন মেয়ো বিংশ শতাব্দির মাঝামঝি সময়ে এসে দেখান যে কেমন করে মজুরি এবং শ্রমিকদের বেতন বৃদ্ধি উৎপাদন ব্যাবস্থা ত্বরান্বিত করে এবং শ্রমিকদের আরোও বেশি উৎপাদনে প্ররণা যোগায়। এছাড়াও ম্যাক্স ভাইবার, অ্যাব্রহাম মাসলো, হার্জবার্গ এবং ডেভিড ম্যাকক্লিল্যান্ড প্রমুখ ব্যাবস্থাপনা বিশেষজ্ঞ মানুষের প্রাতিষ্ঠানিক আচরণ এবং প্রাতিষ্ঠানিক তত্বের জন্য একটি সুস্পষ্ট ভিত্তি দাঁড় করান।


title: মানব সম্পদ ব্যবস্থাপনা

text: আধুনিক মানব সম্পদ ব্যবস্থাপনার ধারণা প্রচলিত জনপ্রশাসনের ধারণার বিচেনায় কার্যত প্রায় অভিন্ন কিন্তু উদ্দেশ্যগতভাবে পৃথক। জনপ্রশাসন একটি যান্ত্রিক প্রক্রিয়া। আর মানব সম্পদ ব্যবস্থাপনার উদ্দেশ্য হলো ব্যবসায় প্রতিষ্ঠানের লক্ষ্য ও উদ্দেশ্য হাসিল করা।


title: মানব সম্পদ ব্যবস্থাপনা

text: প্রেষণা হলো শ্রমিক-কর্মচারীকে প্রতিষ্ঠানের লক্ষ্য অর্জনের উদ্দেশ্যে কর্মে উদ্দীপ্ত করা। যে কোনো ব্যবসায় প্রতিষ্ঠানের চারটি উদ্দেশ্য থাকে যথা: বিক্রয় তথা রাজস্ব বৃদ্ধি, মুনাফা বৃদ্ধি, বাজার বৃদ্ধি এবং গুডউইল বৃদ্ধি। শ্রমিক-কর্মচারীরা আন্তরিকভাবে সক্রিয় না হলে এই উদ্দেশ্যাবলী আদায় হবে না। মানব সম্পদ ব্যবস্থাপনা শাস্ত্রের অন্যতম লক্ষ্য হলো কীভাবে শ্রমিক-কর্মচারীদের প্রতিষ্ঠানের উদ্দেশ্যানুযায়ী কাজে ব্যাপৃত করা যায় তা নিয়ে আলোচনা করা। অ্যাব্রাহাম মাসলো বলেছেন মানুষের অনেক চাহিদা থাকে। এই সব চাহিদা পূরণ করা হলে মানুষ কাজে উদ্দীপ্ত হয়। তিনি মানুষের সকল চাহিদাকে ৫টি শ্রেণিতে ভাগ করেছেন। তিনি বলেছেন, এই পাঁচ প্রকার চাহিদা একটি নির্দিষ্ট ক্রমে কার্যকর হয়। সর্ব প্রথমে জৈবিক চাহিদাগুলো সক্রিয় থাকে। সুতরাং প্রেষণার প্রথম ধাপ হবে এই সব জৈবিক চাহিদা পূরণ করা। লো হলো: আহার, বাস্থান এবং লজ্জানিবারণের পোষাকআশাক। পরবর্তীতে যৌনতৃপ্তিকে এই পর্যায়ে অন্তুর্ভুক্ত করা হয়েছে। চাহিদার দ্বিতীয় স্তরে রয়েছে নিরাপত্তর চাহিদা। জৈবিক চাহিদা পূরণ হওয়ার পর নিরাপত্তার চাহিদা সক্রিয় হয়। জৈবিক চাহিদা ও নিরাপত্তার চাহিদা - এই দুটি স্তরের পর ক্রমান্বয়ে সক্রিয় হয় সামাজি চাহিদা, মর্যাদার চাহিদা এবং আত্মোচরিতার্থতার চাহিদা। মাসলোর মতে নিম্নতর চাহিদা পূরণ না হলে উচ্চতর চাহিদা সক্রিয় হয় না। আবার একটি চাহিদা সর্বাংশে মিটে গেলে তা আর প্রেষণা সৃষ্টি করতে পারে না। মাসলোর তত্ত্বটি তাৎপর্যময় কিন্তু গবেষণা দিয়ে এটিকে প্রতিপন্ন করা কঠিন। তবে মাসলো যা উল্লেখ করেন নি তা হলো এই যে কর্মের ধরন এবং প্রতিষ্ঠানের কর্ম পরিবেশ শ্রমিক-কর্মচারীর প্রেষণা ব্যাপকভাবে প্রভাবান্বিত করে থাকে। এই বিষয়টি হার্জবার্গ তাঁর তত্ত্বে উপস্থাপন করেছেন।


title: মানব সম্পদ ব্যবস্থাপনা

text: কৌশলগত মানব সম্পদ ব্যবস্থাপনা বা স্ট্র্যাটিজিক হিউম্যনা রিসৌর্স ম্যানেজমেন্ট (Strategic Human Resource Management - SHRM) একটি নবতর ধারণা যার লক্ষ্য প্রতিষ্ঠানের ব্যবসায়-কৌশল অনুযায়ী মানব সম্পদ আহরণ, উন্নয়ন এবং ব্যবস্থাপনা। কৌশলগত মানব সম্পদ ব্যবস্থাপনা সম্পর্কে তাত্ত্বিকদের অবস্থান এখনো সুপরিষ্কার নয়। কৌশলগত মানব সম্পদ ব্যবস্থাপনা দাবী করে যে ব্যবসায় কৌশল এবং মানব সম্পদ ব্যবস্থাপনা পারস্পরিকভাবে যুক্ত।


title: স্যালি ফিটজগিবনস

text: স্যালি ফিটজিগবনস () ১৯৯০ সালে অস্ট্রেলিয়ায় জন্ম নেওয়া অ্যাসোসিয়েশন অব সার্ফিং প্রফেশনালের সার্ফার যিনি অনেক পুরস্কার জিতেছেন।


title: স্যালি ফিটজগিবনস

text: মাত্র ১৬ বছর বয়সে মেয়েদের একটি উন্মুক্ত প্রতিযোগিতায় সেরা হয়ে নজর কাড়েন স্যালি ফিটজিগবনস। ওয়ার্ল্ড ট্যুরের র‌্যাঙ্কিং অনুযায়ী, ২০০৯ সাল থেকেই প্রতিবছর একাধিক স্বীকৃতি পেয়েছেন।


title: স্যালি ফিটজগিবনস

text: স্যালি ফিটজিগবনস অ্যাসোসিয়েশন অব সার্ফিং প্রফেশনাল (এএসপি) ওয়ার্ল্ড জুনিয়র চ্যাম্পিয়নশিপ, আইএসএ ওয়ার্ল্ড চ্যাম্পিয়নশিপ, প্রথম হয়েছেন রিপকার্ল প্রো বেলস বিচ এবং সুবারু প্রো টিএসবি ব্যাংক ওমেনস সার্ফ উৎসবে। এ ছাড়া স্বীকৃতির ঝুলিতে আছে নাইকি ইউএস ওপেন অব সার্ফ, গিডজেট প্রো সানসেট বিচসহ এএসপি ওয়ার্ল্ড ট্যুর পুরস্কার।


title: স্যালি ফিটজগিবনস

text: সার্ফার হওয়ার আগে থেকেই খেলাধুলার সঙ্গে যুক্ত স্যালি ফিটজিগবনস। টাচ ফুটবল, সকারসহ অন্য বেশ কয়েকটি খেলাতে নিজের দক্ষতার প্রমাণ দিয়েছেন তিনি।


title: নাজি শওকত

text: মুহাম্মদ নাজি শওকত বে (১৮৯৩ – ১১ মে, ১৯৮০) ছিলেন ইরাকি রাজনীতিবিদ। রাজা প্রথম ফয়সালের অধীনে তিনি প্রধানমন্ত্রীর দায়িত্ব পালন করেন।


title: নাজি শওকত

text: মুহাম্মদ নাজি শওকত ইরাকের আল-কুত শহরের একটি জর্জিয়ান ও তুর্কি বংশোদ্ভূত পরিবারে জন্মগ্রহণ করেন। তার পিতা সেখানে প্রাদেশিক গভর্নর হিসেবে দায়িত্ব পালন করছিলেন। সাইব, সামি ও রিফাত নামে তার তিন ভাই ছিল। তার পিতা ১৯০৯ সালে উসমানীয় সংসদের সদস্য নির্বাচিত হন। এসময় তিনি বাগদাদে তার স্কুলের পড়াশোনা শেষ করেন। পিতার সুবাদে তিনি ইস্তানবুলের উসমানীয় আইন স্কুলে অধ্যয়নের সুযোগ পান।


title: নাজি শওকত

text: প্রথম বিশ্বযুদ্ধ শুরু হওয়ার সময় তিনি ইরাকি শহর আল-হিলায় অ্যাসিস্টেন্ট জেনারেল প্রসিকিউটর হিসেবে ছিলেন। এসময় তিনি তার আইন জীবনের ইতি টানেন এবং রিজার্ভ অফিসার হিসেবে উসমানীয় সেনাবাহিনীতে যোগ দেন। ইরাকে উসমানীয় প্রতিরক্ষায় দুই বছর অংশ নেয়ার পর ১৯১৭ সালের মার্চে ব্রিটিশ বাহিনীর হাতে বন্দী হন। এরপর তাকে অন্যান্য আরব অফিসারদের মত ব্রিটিশ ভারতীয় বন্দীশিবিরে নিয়ে যাওয়া হয়। সেখানে তাকে আরব বিদ্রোহে অংশ নেয়ার সুযোগ দেয়া হলে তিনি তা গ্রহণ করেন।


title: নাজি শওকত

text: ১৯৩২ সালে ফয়সাল তাকে প্রধানমন্ত্রীর দায়িত্ব প্রদান করেন। ইঙ্গ-ইরাকি চুক্তির পথে সৃষ্ট সমস্যা দূর করা এই সরকারের উদ্দেশ্য ছিল। কিন্তু ইরাকের রাজনীতির অবস্থা ও চুক্তি বিরোধী শিবিরের কাছ থেকে তারা বাঁধার সম্মুখীন হন। নাজি শওকতের সরকার মাত্র পাঁচ মাস ক্ষমতায় ছিল। এরপর তিনি আঙ্কারায় ইরাকের প্রতিনিধি হিসেবে নিয়োগ পান। তুরস্কের শাসকশ্রেণীর সাথে মজবুত সম্পর্ক স্থাপনে তিনি ব্রতী ছিলেন। আধুনিক তুরস্কের প্রতি তিনি ইতিবাচক মনোভাব গড়ে তোলেন।


title: জ্যাক্যুলিন বার্টন

text: জ্যাক্যুলিন কে. বার্টন (জন্ম: ৭ মে, ১৯৫২) দীর্ঘদিন ধরে ডিএনএ নিয়ে গবেষণা করা মার্কিন রসায়নবিদ। ডাবল-স্ট্যান্ডার্ড ডিএনএতে কী করে আড়াআড়িভাবে ইলেকট্রন বহন করানো যায়, সে বিষয়েই তাঁর গবেষণা। ডিএনএ’র ক্ষতি হলে তা মেরামত কিংবা পুনঃস্থাপনের ক্ষেত্রে তাঁর পদ্ধতিটি অনেক কার্যকর। এ গবেষণা করেই বিশ্বব্যাপী সেরা বিজ্ঞানীদের তালিকায় যুক্ত হয়েছেন তিনি। ২০০২ সালে প্রকাশিত ডিসকভার সাময়িকীর সেরা ৫০ গুরুত্বপূর্ণ নারী বিজ্ঞানীর তালিকায় দ্বিতীয় স্থানে আছেন জ্যাক্যুলিনের নাম।


title: জ্যাক্যুলিন বার্টন

text: ১৯৫২ সালের ৭ মে যুক্তরাষ্ট্রের নিউইয়র্ক সিটিতে জন্ম জ্যাক্যুলিন বার্টনের। পুরো নাম জ্যাক্যুলিন কে বার্টন। বার্নার্ড কলেজ থেকে স্নাতক এবং কলাম্বিয়া বিশ্ববিদ্যালয় থেকে স্নাতকোত্তর ও পিএইচডি ডিগ্রি অর্জন করেন। ক্যালটেকে তিনি আরেক রসায়ন গবেষক পিটার ডেরভানকে বিয়ে করেন। এলিজাবেথ নামে তাঁদের এক কন্যা আছে।


title: জ্যাক্যুলিন বার্টন

text: বর্তমানে ক্যালিফোর্নিয়া ইনস্টিটিউট অব টেকনোলজিতে (ক্যালটেক) রসায়নের অধ্যাপক তিনি। গবেষণা করেছেন বিশ্বখ্যাত ইয়েল বিশ্ববিদ্যালয়ের বেল ল্যাবে। পরবর্তী সময়ে ক্যালটেকে রসায়ন বিভাগের প্রধান হিসেবে যোগ দেন এবং গবেষণার কাজকে আরও এগিয়ে নিয়ে যান। জ্যাক্যুলিন বিভিন্ন গবেষণাকেন্দ্রের উপদেষ্টা পর্ষদের সদস্য হিসেবে কাজ করছেন। এর মধ্যে রয়েছে বেল ল্যাবরেটরিজ, গিল্ড সায়েন্সেস, ডিওডব্লিউ কেমিক্যাল ইত্যাদি। এ ছাড়া জ্যাক্যুলিন আমেরিকান অ্যাকাডেমি অব আর্টস অ্যান্ড সায়েন্সের একজন ফেলো।


title: কুইনস অব দ্য স্টোন এইজ

text:
কুইনস অব দ্য স্টোন এইজ মার্কিন যুক্তরাষ্ট্রের পাম ডেসার্ট, ক্যালিফোর্নিয়ার ব্যান্ড যা ১৯৯৬ সালে প্রতিষ্ঠিত হয়। কুইনস অব দ্য স্টোন এইজের এগিয়ে চলা শুরু হয়েছিল জস হোমির হাত ধরে।
কিউসাস নামের একটি দলের ভেঙে যাওয়ার পর হেভি রক হিসেবে কুইনস অব দ্য স্টোন এইজ গড়ে উঠে।


title: কুইনস অব দ্য স্টোন এইজ

text:
কুইনস অব দ্য স্টোন এইজের যাত্রা শুরু ১৯৯৬ সালে জস হোমির হাত ধরে। ১৯৯৫ সালে কিউসাস নামের একটি দলের ভাঙন হয়। দল ভেঙে যাওয়ার পর নিজের একটি গানের দল গঠনের চিন্তা করেন এবং তার আগে কিছুদিন হোমি দ্য স্ক্রিমিং ট্রিজ এর কনসার্ট ট্যুর গিটারিস্ট হিসেবে কাজ করেন। হোমি প্রথমে তার প্রকল্পের নাম দেন গামা রে। তবে ১৯৯৭ সালেই তাকে এই নাম পরিবর্তন করতে হয় জার্মানিতে আরেকটি গানের দল গামা রের কারণে। ১৯৮৯ সালে প্রতিষ্ঠিত এই ব্যান্ড জস হোমির বিরুদ্ধে তাদের দলের নাম ব্যবহার করার কারণে মামলা করার হুমকি দেয়।
তারা কিংস অব দ্য স্টোন এইজের বদলে দলের নাম রাখেন কুইনস অব দ্য স্টোন এইজ।


title: ইশান্ত শর্মা

text: ইশান্ত শর্মা (; জন্ম: ২ সেপ্টেম্বর, ১৯৮৮) দিল্লিতে জন্মগ্রহণকারী ভারতীয় ক্রিকেটার। ডানহাতি ফাস্ট-মিডিয়াম বোলার হিসেবে ভারতীয় দলে খেলছেন। লম্বা বাহুতে বল নিক্ষেপের ভঙ্গীমায় ও পেসের উপর নির্ভর করে বলকে সিম করে থাকেন। ২০০৬-০৭ মৌসুমে দক্ষিণ আফ্রিকা সফরে দলে ডাক পান। কিন্তু ভ্রমণের জটিলতার জন্য ঐ সফরে যেতে পারেননি তিনি। দৈহিক উচ্চতা ও পাতলা শারীরিক গড়নের জন্য এ বোলারকে ডাক নাম "লম্বু" হিসেবে আখ্যায়িত করা হয়।


title: ইশান্ত শর্মা

text: মে, ২০০৭ সালে তিনি বাংলাদেশ সফরে টেস্ট ক্রিকেট দলের সদস্যরূপে ফাস্ট বোলার মুনাফ প্যাটেলের বিপরীতে মনোনীত হন। দ্বিতীয় টেস্টে ইশান্ত মাত্র তিন ওভার বোলিং করে এক মেইডেন লাভ করলেও ৫ রানের বিনিময়ে কোন উইকেট পাননি। পরবর্তীতে জুলাই-আগস্ট, ২০০৭ সালে ইংল্যান্ড সফরে ডাক পান। ডিসেম্বর, ২০০৭ সালে দলের শীর্ষস্থানীয় জহির খান, আরপি সিং এবং শ্রীশান্ত - এ পেসারত্রয়ের আঘাতজনিত অনুপস্থিতির জন্য পাকিস্তানের বিরুদ্ধে ৩য় টেস্টে খেলেন। ব্যাঙ্গালোরে অনুষ্ঠিত ঐ টেস্টে ৫ উইকেট লাভ করেন তিনি। এরফলে তিনি অস্ট্রেলিয়া সফরে দলের সহযাত্রী হন। কিন্তু জহির ও আরপি সিংয়ের দলে অন্তর্ভূক্তির ফলে মেলবোর্নে অনুষ্ঠিত বর্ডার-গাভাস্কার ট্রফির বক্সিং ডে টেস্টে বাদ পড়েন। জানুয়ারি, ২০০৮ সালে এসসিজিতে অনুষ্ঠিত ২য় টেস্টের পূর্বে জহির খানের আঘাতপ্রাপ্তির ফলে মাঠে নামেন। প্রথম দিনেই আম্পায়ার স্টিভ বাকনরের সাথে অ্যান্ড্রু সাইমন্ডসের আউট সংক্রান্ত বিষয়ে বিতর্কে জড়িয়ে পড়েন।


title: ইশান্ত শর্মা

text: ডানহাতি ফাস্ট-মিডিয়াম বোলার হিসেবে আন্তর্জাতিক অঙ্গনে প্রবেশের পূর্ব-পর্যন্ত ইশান্তের গতি সম্পর্কে ধারনা পাওয়া যায়নি। ২০০৮ সালে গতিতে বল ছুড়েছিলেন তিনি। এ ধরনের গতির বাইরে তিনি গড়ে গতিতে বোলিং করতেন। কিন্তু ২০১০-২০১২ সাল পর্যন্ত ভারতের বোলিং কোচের দায়িত্ব পালনকারী এরিক সিমন্সের তত্ত্বাবধানে ২০১১-১২ মৌসুমে অস্ট্রেলিয়া সফরে গতিতে বোলিং করেছেন। সাবেক বোলিং কোচ ভেঙ্কটেশ প্রসাদের মতে, ইশান্ত সবচেয়ে প্রতিশ্রুতিশীল বোলার। সাবেক ভারতীয় ব্যাটসম্যান ও বর্তমানের ধারাভাষ্যকার সঞ্জয় মাঞ্জরেকার বলেছেন যে, বোলিংয়ের সর্বদিকে দক্ষতা ও প্রতিজ্ঞাবদ্ধতা হওয়া স্বত্ত্বেও তিনি যথেষ্ট উইকেট শিকার করতে পারছেন না। জানুয়ারি, ২০১২ তারিখ পর্যন্ত ৪৩ টেস্টে প্রায় ৩৭ রান গড়ে উইকেট লাভ করেছেন।


title: .বিএ

text: .বিএ হল বসনিয়া ও হার্জেগোভিনার কাউন্ট্রি কোড টপ লেভেল ডোমেইন নাম, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ইউনিভারসিটি টেলিনফরমেটিক সেন্টার এটি নিয়ন্ত্রন করে থাকে।


title: .বিএ

text: আন্তর্জাতিক ডোমেইন নাম নিবন্ধনের চেয়ে .বিএ ডোমেইন নিবন্ধন জটিল। যেমন আন্তর্জাতি ডোমেইন যে কেউ ক্রয় করতে পারে কিন্তু .বিএ ডোমেইন এর জন্য শুধূ আবেদন করলেই চলবে না, প্রয়োজনিয় সকল নথি পত্রের কোঠা পূরন কতে হবে।


title: .ডব্লিউএফ

text: .ডব্লিউএফ ওয়ালিম ও ফুটুনা দ্বীপপুঞ্জের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এএফনিক দ্বারা এই টপ লেভেল ডোমেইনটি নিয়ন্ত্রিত হয় ও শুধুমাত্র ইউরোপীয় ইউনিয়ন ভুক্ত দেশসমূহের নাগরিকরাই নিবন্ধনের জন্য আবেদন করতে পারে।


title: .ডব্লিউএফ

text: ২০০৮ সালের এপ্রিলে এএফনিক ঘোষণা করে .ডব্লিউএফ এর আওতায় প্রথমে ১৩টি ডোমেইন নাম নিবন্ধন করা হবে।


title: .ডব্লিউএস

text: .ডব্লিউএস সামোয়ার কাউন্ট্রি কোড টপ লেভেল ডোমেইন নাম, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। সামোয়া সরকার, সামোয়ানিক এর মাধ্যমে এটি নিয়ন্ত্রন করে থাকে।


title: .ডব্লিউএস

text: .ডব্লিউএস ডোমেইন নামের নামকরণ করা হয়েছে ‘ওয়েস্টার্ণ সামোয়া’ থেকে, যা ১৯৭০ এর দশক পর্যন্ত সামোয়ার সরকারি নাম ছিল। এই সময়ের মধ্যেই কান্ট্রি কোড স্টেন্ডারাইজ করা হয়। যদিও সরাসরি .ডব্লিউএস এর অধীনে কোন বাধ্যবাধকতা নেই কিন্তু .ডব্লিউএস এর কিছু নাম ও .ওয়ারজি.ডব্লিউএস, .গভ.ডব্লিউএস এবং .ইডো.ডব্লিউএস নামগুলো সংরক্ষিত ও ক্ষেত্র বিশেষে প্রদান করা হয়।


title: এডওয়ার্ড স্নোডেন

text: এডওয়ার্ড স্নোডেন (; জন্ম: ২১ জুন, ১৯৮৩) আমেরিকার কেন্দ্রীয় গোয়েন্দা সংস্থা সিআইএ’র সাবেক সদস্য যিনি দেশটির ইন্টারনেট নজরদারি কর্মসূচির তথ্য ফাঁস করে দিয়ে বৈশ্বিকভাবে আলোচনার কেন্দ্রবিন্দুতে চলে এসেছেন।


title: এডওয়ার্ড স্নোডেন

text: এডওয়ার্ড স্নোডেন ফাঁস করে দিয়েছেন যে প্রিজম কর্মসূচির আওতায় ফেসবুক, গুগল, মাইক্রোসফট, ইয়াহু, ইউটিউব এবং অ্যাপলসহ বিভিন্ন ইন্টারনেট জায়ান্ট প্রতিষ্ঠানকে না জানিয়েই তাদের সার্ভারে সরাসরি প্রবেশ করে তথ্য সংগ্রহ করে আমেরিকার ন্যাশনাল সিকিউরিটি এজেন্সি (এনএসআই) ও ফেডারেল ব্যুরো অব ইনভেস্টিগেশন (এফবিআই) যা ছিল মারাত্মক এবং অসাংবিধানিক কাজ।


title: এডওয়ার্ড স্নোডেন

text: স্নোডেনকে নিয়ে বিশ্বব্যাপী ব্যাপক বিতর্কের সৃষ্টি হয়েছে। তাকে বলা হয়েছে একজন বীর, গোপন তথ্য ফাঁসকারী, ভিন্নমতাবলম্বী, বিশ্বাসঘাতক এবং দেশপ্রেমিক। স্নোডেন তাঁর কার্যকলাপ সম্বন্ধে বলেছেন যে তিনি যা করেছেন তা হল, জনগণের বিরুদ্ধে এবং তাদের নামে গোপনে যেসব করা হচ্ছে তা জনসাধারণকে অবহিত করা। অনেক মার্কিন কর্মকর্তা স্নোডেনের কার্যকলাপকে যুক্তরাষ্ট্রের জন্য ব্যাপক ক্ষতি হিসেবে অভিহিত করেছে, অন্যদিকে অনেকে আবার তাঁর এসব কার্যকলাপকে সাধুবাদ জানিয়েছে। এদের মধ্যে রয়েছেন সাবেক প্রেসিডেন্ট জিমি কার্টার। স্নোডেনের প্রকাশিত তথ্য সংবাদমাধ্যমে প্রকাশিত হলে তা যুক্তরাষ্ট্রে এবং বিশ্বব্যাপী বিভিন্ন বিষয় যেমন- জনসাধারণের উপর নজরদারি, সরকারী গোপনীয়তা এবং জাতীয় নিরাপত্তা ও তথ্যের গোপনীয়তার উপর বিতর্কের সৃষ্টি করেছে।


title: এডওয়ার্ড স্নোডেন

text: স্নোডেনের পুরো নাম এডওয়ার্ড জোসেফ স্নোডেন। ৩২ বছর বয়সী স্নোডেন যুক্তরাষ্ট্রের নর্থ ক্যারোলিনা রাজ্যের এলিজাবেথ সিটিতে জন্মগ্রহণ করেন ও বেড়ে উঠেন। পেনসিলভানিয়ানিবাসী তার বাবা ইউএস কোস্টগার্ডের সাবেক কর্মকর্তা ছিলেন। ম্যারিল্যান্ডে ইউএস ডিস্ট্রিক্ট কোর্টে ক্লার্ক হিসেবে কাজ করেন স্নোডেনের মা। বড় বোন একজন এটর্নি।


title: এডওয়ার্ড স্নোডেন

text: ২০০৪-এর ৭ই মে স্নোডেন স্পেশাল ফোর্সের অংশ হওয়ার স্বপ্ন নিয়ে ইউএস আর্মিতে যোগ দেন। ট্রেনিং চলাকালে দুর্ঘটনায় উভয় পা ভেঙে গেলে একই বছর সেপ্টেম্বরের ২৭ তারিখ তাকে অব্যাহতি দেয়া হয়। পরবর্তীতে ইউনিভার্সিটি অফ ম্যারিল্যান্ডে এনএসএ’র একটি গোপন ভবনের সিকিউরিটি গার্ড হিসেবে কাজ করেন। এরপর তিনি আইটি সিকিউরিটির উপর কাজ করতে সিআইএ-তে যোগ দেন।


title: এডওয়ার্ড স্নোডেন

text: ২০০৭ সালে সিআইএ তাকে কূটনীতিবিদ হিসেবে সুইজারল্যান্ডের জেনেভায় স্থানান্তরিত করে। সেখানে তার দায়িত্ব ছিল কম্পিউটার নেটওয়ার্কের নিরাপত্তা বিধান করা। ২০০৯ সালে সিআইএ’র কাজ ছেড়ে দেন এবং জাপানের সামরিক ঘাঁটিতে এনএসএ ডিপার্টমেন্টের এক প্রাইভেট কন্ট্রাক্টর হিসেবে যোগ দেন।


title: এডওয়ার্ড স্নোডেন

text: ২০১৩ সালের বছর মে মাসে এনএসএতে থেকে যাওয়ার আগের ৩ মাস পর্যন্ত হাওয়াইতে এনএসএ-তে সিস্টেম এডমিনিস্ট্রেটর হিসেবে কাজ করেন। এনএসএ’র জন্য কাজ করা বুজ অ্যালেন হ্যামিল্টন কনসাল্টিং ফার্মের হয়ে তিনি ওই পদে কর্মরত ছিলেন। স্নোডেনের জীবন যাত্রা নিতান্ত আরামদায়ক ছিল। মাসিক আয় ছিল ২০০০০০ (দুই লাখ) ডলার। এনএসএ থেকে ছুটি নিয়ে তিনি যুক্তরাষ্ট্র থেকে পালিয়ে হংকং আসেন। ২০১৩ সালের ১০ জুন তারিখ হংকং থেকে দ্য গার্ডিয়ানে দেয়া এক সাক্ষাৎকারে নিরাপত্তাবিষয়ক গোপন তথ্য ফাঁসকারী হিসেবে নিজের পরিচয় প্রকাশ করেন। ২০১৩ সালে একজন প্রাক্তন নরুইজিয়ান মন্ত্রী স্নোডেনের নাম নোবেল শান্তি পুরষ্কারের জন্য মনোনীত করেন।


title: এডওয়ার্ড স্নোডেন

text: ২০১৩ এর জানুয়ারিতে স্নোডেন প্রথমে ডকুমেন্টারি চলচ্চিত্র নির্মাতা লরা পয়ট্রাসের সাথে যোগাযোগ করেন। পয়ট্রাসের উক্তি অনুসারে, উইলিয়াম বেনি নামক একজন গোপন নজরদারির তথ্য ফাসকারী এনএসএ-এর কর্মকর্তার উপর পয়ট্রাসের রিপোর্ট দ্য নিউ ইয়র্ক টাইমসে দেখার পর স্নোডেন পয়ট্রাসের সাথে যোগাযোগ করে। পয়ট্রাস ফ্রিডম অফ দত প্রেস ফাউন্ডেশনের একজন বোর্ড সদস্য। এনএসএ-এর কর্মকর্তা গ্লেন গ্রিনওয়াল্ড এই ফাউন্ডেশনের একজন বোর্ড সদস্য। দ্য গার্ডিয়ানে প্রকাশিত এক রিপোর্টে গ্রিনওয়াল্ড বলেন যে, তিনি ২০১৩ এর ফেব্রুয়ারি থেকে স্নোডেনের সাথে কাজ করেছেন। দ্য ওয়াশিংটন পোস্টের সাংবাদিক বার্টন গেলম্যানের সাথে স্নোডেনের প্রথম সাক্ষাৎ হয় ২০১৩ এর ১৬ মে। গেলম্যান বলেছেন যে, দ্য ওয়াশিংটন পোস্ট ৭২ ঘন্টার মধ্যে স্নোডেনের দেয়া গোপন তথ্যের দলিলসমূহ প্রকাশের ব্যাপারে নিশ্চয়তা না দিতে পারার কথা বলার পরেই কেবল গ্রিনওয়াল্ড তথ্য ফাঁসের সাথে যুক্ত হয়েছে। গেলম্যান আরও বলেন যে, তাঁর প্রতিষ্ঠান (দ্য ওয়াশিংটন পোস্ট) কখন বা গোপন তথ্য-সম্বলিত দলিলের কতখানি প্রকাশ করবে, তার নিশ্চয়তা দেয়নি। এরপর স্নোডেন তার সাথে আর কোন যোগাযোগ করতে অস্বীকার করেন।


title: এডওয়ার্ড স্নোডেন

text: এসমস্ত যোগাযোগের জন্য স্নোডেন এনক্রিপ্টেড ইমেইল ব্যবহার করেছিলেন। তাঁর কোডনেম ছিল "Verax"। গেলম্যানের দেয়া তথ্য অনুসারে সরাসরি সাক্ষাতের পূর্বে স্নোডেন লিখেছিলেন, "আমি উপলব্ধি করি যে আমার কার্যাবলির জন্য আমাকে ভুগতে হতে পারে। জনগণের কাছে এসমস্ত তথ্য পৌছামাত্র আমার কাজ শেষ হবে।"


title: এডওয়ার্ড স্নোডেন

text: ২০১৩ এর মে মাসে স্নায়ুরোগের কারণে স্নোডেনকে এনএসএ থেকে সাময়িক ছুটির অনুমতি দেয়া হয়। মে-এর ২০ তারিখে স্নোডেন হং কং-এ যান। এনএসএ সংক্রান্ত গোপন তথ্যের প্রাথমিক নিবন্ধ প্রকাশের সময় স্নোডেন হং কং -এ অবস্থান করছিলেন। এসব তথ্যের মাধ্যমে স্নোডেন যুক্তরাষ্ট্রের বেশ কিছু গোপন নজরদারি প্রকল্প ও তাদের কার্যাদির ঘটনা প্রকাশ করেন। এসব প্রকল্পের মধ্যে রয়েছে প্রিজম (নজরদারি প্রকল্প), এনএসএ কল ডাটাবেস, বাউন্ডলেস ইনফরম্যান্ট। তিনি এনএসএ-এর ব্রিটিশ সহযোগী GCHQ-এর গোপন নজরদারি প্রকল্প টেম্পোরা-এর বিস্তারিত তথ্য প্রকাশ করেন। ২০১৩ এর জুলাই-এ গ্রিনওয়াল্ড বলেন যে, স্নোডেনের কাছে এনএসএ সম্পর্কে আরো স্পর্শকাতর তথ্য রয়েছে, যা তিনি প্রকাশ করেননি।


title: এডওয়ার্ড স্নোডেন

text: ২০১৩ এর ৯ জুন তারিখে দ্য গার্ডিয়ান স্নোডেনের অনুরোধ সাপেক্ষে তাঁর পরিচয় প্রকাশ করে। স্নোডেন ব্যাখ্যা করেন, " আমার পরিচয় গোপন করার কোন ইচ্ছা নেই, কারণ আমি জানি কোন ভুল করিনি।" তিনি বলেন, পরিচয় প্রকাশের মাধ্যমে তিনি তাঁর সহকর্মীদের হয়রানির আশঙ্কা থেকে রক্ষা করেছেন। কারণ পরিচয় অপ্রকাশিত থাকলে তাঁর সহকর্মীদের মধ্যে কে এসব তথ্য ফাঁস করেছে, সে ব্যাপারে ব্যাপক অনুসন্ধান চলতো। স্নোডেন তাঁর এই তথ্য ফাঁসের ব্যাপারে বলেন, " আমি এমন সমাজে থাকতে চাই না যে সমাজ তার নাগরিকদের উপরে এসব কাজ করে। আমি এমন কোন পৃথিবীতে থাকতে চাই না, যেখানে আমি যা করি এবং বলি - তার সবই ধারণ করা হয়। আমার একমাত্র উদ্দেশ্য হল, জনসাধারণকে অবহিত করা যে তাদের নামে এবং তাদের বিরুদ্ধে কী করা হয়।"


title: এডওয়ার্ড স্নোডেন

text: ২০১৩ সালের নভেম্বরে তিনি ইউ এস গভারমেন্টের কাছে অনুকম্পা প্রার্থনা করেন কিন্তু প্রত্যাখ্যাত হন। তার প্রকাশিত তথ্যের আলোড়ন কয়েক মাস ধরে চলতে থাকে। ২০১৪ সালে প্রেসিডেন্ট বারাক ওবামা সরকারি নজরদারির ভয় প্রশমনের জন্য ইউ এস এটর্নি জেনারেলকে তার দেশের নজরদারি কর্মসূচী পর্যালোচনা করার নির্দেশ দেন। নির্বাসনে থাকা সত্ত্বেও স্নোডেন আলোচিত ব্যক্তিত্ব হয়ে রইলেন। আর এর মধ্যে ইউ এস মিলিটারি জানায় স্নোডেনের ফাসকৃত তথ্যের জন্য তাদের নিরাপত্তা অবকাঠামো কয়েকশ কোটি ডলার খতির মুখে পড়তে পারে।


title: কম্পিউটার কীবোর্ড

text: কীবোর্ড হলো এমন একটি ডিভাইস, যাতে কিছু বাটন অথবা চাবি বিন্যস্ত থাকে, যেটি মেকানিক্যাল লিভার অথবা ইলেক্ট্রনিক সুইচের মতো কাজ করে। কীবোর্ড হলো কম্পিউটারের প্রধান ইনপুট ডিভাইস। কীবোর্ডের কীসমূহে কী ছাপানো থাকে। কোনো চিহ্ন তৈরি করতে হলে কী এক বা একাধিক কী চাপতে অথবা চেপে ধরে রাখতে হবে। মাউস, টাচস্ক্রিন, পেন, ভয়েস রিকগনিশন আবিষ্কারের পরও কীবোর্ড সবচেয়ে বেশি ব্যবহৃত এবং বহুমুখী ইনপুট ডিভাইস।


title: কম্পিউটার কীবোর্ড

text: কী-বোর্ডে ৮৪ থেকে ১০১টি বা কোন কোন কী-বোর্ডে ১০২টি কী আছে। ব্যবহারের উপর ভিত্তি করে কী-বোর্ডকে মোটামুটি ৫টি ভাগে ভাগ করা যায়।


title: কম্পিউটার কীবোর্ড

text: কী বোর্ডের উপরের দিকে বাম পার্শ্বে F1 থেকে F12 পর্যন্ত যে কী গুলো আছে এদেরকে ফাংশন কী বলে। কোন নির্দিষ্ট কাজ করা যায় বলে একে ফাংশন কী বলে। যেমন কোন প্রোগ্রামের জন্য help, অথবা কোন প্রোগ্রাম রান করানো ইত্যাদি কাজে এই কী এর ব্যবহার করা হয়।


title: কম্পিউটার কীবোর্ড

text: কী বোর্ডের ডান দিকে নিচে পৃথক ভাবে চারটি কী আছে। কোন কোন কী বোর্ডে উপরের দিকেও থাকে। কীগুলোর উপরে অ্যারো বা তীর চিহ্ন দেওয়া থাকে। যা দিয়ে খুব সহজেই কার্সরকে ডানে, বামে, উপরে এবং নীচে সরানো যায়। এগুলিকে আবার এডিট কীও বলে। কারণ টেক্স এডিট করার কাজেও এ কীগুলো ব্যবহার করা হয়।


title: কম্পিউটার কীবোর্ড

text: কী বোর্ডের যে অংশে ইংরেজী বর্ণমালা A খেকে Z পর্যন্ত সাজানো থাকে সেই অংশকে আলফাবেটিক সেকশন/অংশ বলে।


title: কম্পিউটার কীবোর্ড

text: কীবোর্ডের ডানদিকে ০ থেকে ৯ পর্যন্ত সংখ্যা লেখা যে কীগুলো রয়েছে তাকে নিউমেরিক কী বলে। এখানে +, -, *, / প্রভৃতি অ্যারিথমেটিক অপারেটর থাকে। এছাড়াও , = লজিক্যাল অপারেটরগুলো কী বোর্ডে থাকে।


title: কম্পিউটার কীবোর্ড

text: উল্লেখিত কী গুলো ছাড়া কী-বোর্ডের অন্যান্য কী সমূহ কোন না কোন বিশেষ কার্য সম্পাদন করে বলে এদেরকে বিশেষ কী বলা হয়-


title: কম্পিউটার কীবোর্ড

text: এছাড়া মাল্টিমিডিয়া কীবোর্ডে আরও ৪ টি কী থাকেঃ


title: ওয়েস্টার্ন ডিজিটাল

text: ওয়েস্টার্ন ডিজিটাল কর্পোরেশন পৃথিবীর অন্যতম বৃহত্তম হার্ড ডিস্ক নির্মাতা। প্রতিষ্ঠানটি আগে ইন্টিগ্রেটেড সার্কিট তৈরি করতো। ১৯৭০ সালের ২৩ এপ্রিল এটি স্থাপিত হয়।


title: ওয়েস্টার্ন ডিজিটাল

text:
২০১০ সালের অক্টোবরে ওয়েস্টার্ন ডিজিটাল প্রথম ৩ টেরাবাইটের হার্ড ডিস্কের ঘোষণা দেয়
২০১২ সালের জুলাইয়ে নেটওয়ার্ক অ্যাটাচড স্টোরেজের জন্য রেড সিরিজের ড্রাইভ বাজারে আনার ঘোষণা দেয়।


title: জগবন্ধু বসু

text: জগবন্ধু বসু () ঊনবিংশ শতাব্দীর বাংলার একজন খ্যাতনামা চিকিৎসক ।


title: জগবন্ধু বসু

text: জগবন্ধু বসু ১৮৫১ খৃষ্টাব্দ পর্যন্ত ঢাকা কলেজে শিক্ষালাভ করে স্নাতকস্তরে চিকিৎসাবিদ্যা শিক্ষালাভের জন্য কলকাতা মেডিক্যাল কলেজে ভর্তি হন। প্রথম বর্ষের শেষে শব ব্যবচ্ছেদের জন্য শারীরস্থানে এবং চতুর্থ বর্ষের শেষে ধাত্রীবিদ্যায় তিনি গুডিভ পদক লাভ করেন। তিনি দ্বিতীয় বর্ষের শেষে শারীরবিদ্যা ও উদ্ভিদবিজ্ঞানে সাম্মানিক প্রশংসাপত্র লাভ করেন। তিনি দ্বিতীয় বর্ষের শেষে শারীরস্থানে, তৃতীয় বর্ষের শেষে ভেষজবিজ্ঞান ও রসায়নবিজ্ঞানে এবং চতুর্থ বর্ষের শেষে মেডিসিনে স্বর্ণপদক লাভ করেন। ১৮৫৬ খৃষ্টাব্দে চিকিৎসাবিদ্যায় স্নাতক হন এবং ১৮৬৩ খৃষ্টাব্দে তিনি কলকাতা বিশ্ববিদ্যালয় হতে তিনি চিকিৎসাবিদ্যায় স্নাতকোত্তর ডিগ্রী অর্জন করেন।


title: জগবন্ধু বসু

text: কলকাতা মেডিক্যাল কলেজ থেকে স্নাতক হয়ে জগবন্ধু আকিয়াবে নাবিক হাসপাতালে যোগ দেন। তাঁর কাজে সন্তুষ্ট হয়ে কর্তৃপক্ষ তাঁকে কলকাতা মেডিক্যাল কলেজের ডঃ ওয়াকারের অধীনে দ্বিতীয় ব্যবহারিক শিক্ষকের পদে উন্নীত করেন। সাত বছর ঐ পদে থাকার পরে তিনি বাংলা শ্রেণীর শবব্যবচ্ছেদের শিক্ষক পদে নিযুক্ত হন। ছয় বছর পরে বারো বছরের জন্য তিনি ভেষজবিজ্ঞানের শিক্ষক পদে নিযুক্ত হন।


title: জগবন্ধু বসু

text: সরকারী চাকরী থেকে অবসর গ্রহণের পর তিনি ক্যালকাটা মেডিক্যাল স্কুল নামের বেসরকারী চিকিৎসা বিজ্ঞান শিক্ষাপ্রতিষ্ঠান স্থাপনের সঙ্গে যুক্ত হন। তিনি ঐ প্রতিষ্ঠানের প্রথম সভাপতি ছিলেন। তিনি সেখানে ভেষজবিজ্ঞানের সাম্মানিক অধ্যাপক পদে নিযুক্ত হন।তিনি সরকারের নিকট ঐ প্রতিষ্ঠানের ছাত্রদের শবব্যবচ্ছেদের অনুমতি প্রদানের জন্য অনুরোধ করেন।


title: আবদুল্লাহ বিন আলি

text: আবদুল্লাহ বিন আলি (আরবি : عبد الإله) (১৪ই নভেম্বর ১৯১৩ – ১৪ই জুলাই ১৯৫৮) ছিলেন ইরাকের বাদশাহ গাজির চাচাত ভাই ও শ্যালক। গাজির পুত্র দ্বিতীয় ফয়সালের অভিভাবক হিসেবে তিনি ১৯৩৯ সালের ৪ এপ্রিল থেকে ১৯৫৩ সালের ২৩ মে পর্যন্ত দায়িত্ব পালন করেন। ১৯৪৩ সাল থেকে তিনি ইরাকের যুবরাজের পদবী ধারণ করেন।


title: আবদুল্লাহ বিন আলি

text: তিনি আলী বিন হুসাইনের একমাত্র পুত্র ও উত্তরাধিকারী ছিলেন। আলী বিন হুসাইন ছিলেন বাদশাহ ফয়সালের বড় ভাই। রানি আলিয়া বিনতে আলি ছিলেন তার বোন। নজদের ইবনে সৌদ হেজাজের ক্ষমতা দখলের পর তার পরিবার হেজাজ ত্যাগ করে। একটি গাড়ি দুর্ঘটনায় বাদশাহ গাজির মৃত্যুর পর তিনি ক্ষমতায় অধিষ্ঠিত হন। অপ্রাপ্তবয়স্ক বাদশাহ দ্বিতীয় ফয়সালের অভিভাবক হিসেবে তিনি দায়িত্ব পালন করেন।


title: আবদুল্লাহ বিন আলি

text: দ্বিতীয় বিশ্বযুদ্ধের সময় আবদুল্লাহ সাবেক প্রধানমন্ত্রী রশিদ আলি আল-কাইলানি কর্তৃক সাময়িককালের জন্য ক্ষমতাহীন হন। আবদুল্লাহর ব্রিটেনপন্থি সরকারের বিরুদ্ধে রশিদ আলি একটি জার্মানপন্থি অভ্যুত্থান পরিচালনা করেন। দেশত্যাগের পর তার স্থলে শরিফ শারাফকে বসানো হয়। শরিফ শারাফ একজন বৃদ্ধ ও ধর্মীয় মনোভাবসম্পন্ন ব্যক্তি ছিলেন। এসময় আবদুল্লাহ জর্ডানে প্রাক্তন প্রধানমন্ত্রী নুরি আস-সাইদের সাথে অবস্থান করেন। তিনি জর্ডানের হাশেমি শাসক (পরবর্তীতে বাদশাহ) যুবরাজ আবদুল্লাহ ইবনে আল-হুসাইনের অতিথি হিসেবে ছিলেন।


title: আবদুল্লাহ বিন আলি

text: ২ মে, যুক্তরাজ্য ইরাকি বিদ্রোহীদের বিরুদ্ধে তীব্র আক্রমণ শুরু করে। ২৬ মে, নিউ ইয়র্ক টাইমস আবদুল্লাহর বরাত দিয়ে খবর প্রকাশ করে যে আবদুল্লাহ বিদ্রোহী সরকারকে হটাতে গোত্রীয় ও ধর্মীয় নেতাদেরকে সাহায্যের জন্য হাত বাড়াতে আহ্বান জানাচ্ছেন। বিশেষত তিনি ইরাকি জনগণ, সেনাবাহিনী ও পুলিশকে এই কাজে অগ্রসর হতে আহ্বান করে।


title: আবদুল্লাহ বিন আলি

text: ২ জুনের মধ্যে রশিদ আলির “জাতীয় প্রতিরক্ষা সরকারের” পতন হয়। রশিদ আলি পারস্যে পালিয়ে যান। আবদুল্লাহ বাগদাদ ফিরে আসেন ও পুনরায় বাদশাহর অভিভাবক হিসেবে আসীন হন।


title: আবদুল্লাহ বিন আলি

text: আবদুল্লাহ ও নুরি আস-সাইদ মডারেট জাতীয়তাবাদী পথে অগ্রসর হতে ইচ্ছুক ছিলেন। একই সাথে মিত্রদের সাথে ঘনিষ্ঠ সম্পর্ক বজায় রাখার ব্যাপারেও তারা সজাগ ছিলেন।


title: আবদুল্লাহ বিন আলি

text: ১৯৪২ সালে ওয়েন্ডেল উইলকি রাষ্ট্রপতি ফ্রাঙ্কলিন ডি. রুজভেল্টের প্রতিনিধি হিসেবে ব্রিটেন ও মধ্যপ্রাচ্য ভ্রমণ করেন। ইরাকে আবদুল্লাহ তার জন্য রাষ্ট্রীয় ভোজের ব্যবস্থা করেন।


title: আবদুল্লাহ বিন আলি

text: ১৯৪৫ সালে আবদুল্লাহ যুক্তরাষ্ট্র ভ্রমণ করেন। আমেরিকার নতুন ফার্স্ট লেডি বেস ট্রুমান তার জন্য প্রথম রাষ্ট্রীয় ভোজসভার ব্যবস্থা করেন। রাষ্ট্রপতি হ্যারি এস. ট্রুম্যান তাকে লিজিওন অব মেরিট সামরিক পদক প্রদান করেন।


title: আবদুল্লাহ বিন আলি

text: দ্বিতীয় ফয়সাল প্রাপ্তবয়স্ক হলে আবদুল্লাহ ক্ষমতা থেকে সরে দাঁড়ান। এরপর তিনি বাদশাহর ঘনিষ্ঠ উপদেষ্টা হিসেবে দায়িত্ব পালন করেন ও পশ্চিমাপন্থি বৈদেশীক নীতির পৃষ্ঠপোষকের ভূমিকা পালন করেন।


title: আবদুল্লাহ বিন আলি

text: ১৯৫৫ সালে ইরাক বাগদাদ চুক্তিতে স্বাক্ষর করে। এটি Central Treaty Organization বা CENTO নামেও পরিচিত। এর অন্যান্য সদস্যরা হল ইরান, পাকিস্তান, তুরস্ক ও যুক্তরাজ্য। প্রাথমিকভাবে সংস্থার সদরদপ্তর বাগদাদে অবস্থিত ছিল।


title: আবদুল্লাহ বিন আলি

text: ১৯৫৭ সালের মে মাসে ইবনে সৌদ আট দিনের সরকারি সফরে ইরাক আসেন। তিনি বাদশাহ দ্বিতীয় ফয়সাল, যুবরাজ আবদুল্লাহ ও প্রধানমন্ত্রী নুরি আস-সাইদের সাথে সাক্ষাৎ করেন। এটি ছিল কোনো সৌদি বাদশাহর প্রথম ইরাক সফর। এ সফরে ইরাকের আরব ফেডারেশনে সদস্যপদ ও জামাল আব্দেল নাসেরের ইউনাইটেড আরব রিপাবলিকের সাথে সম্পর্কচ্ছেদকে স্মরণ করা হয়।


title: আবদুল্লাহ বিন আলি

text: ১৪ জুলাই বিপ্লবে রাজপরিবারের অধিকাংশ সদস্যের সাথে আবদুল্লাহ নিহত হন। ১৯৫৮ সালে কর্নেল আবদুল করিম কাসিমের এ অভ্যুত্থানে ইরাকের রাজতন্ত্রের অবসান ঘটে। আবদুল্লাহর মৃতদেহ রশিদ স্ট্রিটে প্রদর্শন করা হয় ও পরে টুকরো টুকরো করে ফেলা হয়। ২১ জুলাই টাইম ম্যাগাজিনের সংস্করণ অণুযায়ী, “জামাল আবদেল নাসেরের ‘মধ্যপ্রাচ্য সংবাদ সংস্থা আবদুল্লাহর হত্যাকান্ডের বর্ণনা করেঃ লোকেরা আবদুল্লাহর শরীরকে কুকুরের মত রাস্তায় টেনে নিয়ে যায় এবং অঙ্গপ্রত্যঙ্গ বিচ্ছিন্ন করে ফেলে।‘ এরপর জনতা মৃতদেহ জ্বালিয়ে দেয়।


title: আবদুল্লাহ বিন আলি

text: আবদুল্লাহ নিম্নোক্ত সামরিক পদবীর অধিকারী ছিলেনঃ


title: রাউন্ড-রবিন প্রতিযোগিতা

text: রাউন্ড-রবিন প্রতিযোগিতা () এক ধরনের ক্রীড়া প্রতিযোগিতা পদ্ধতি ও ক্রীড়া পরিভাষা। এ পদ্ধতির মাধ্যমে প্রতিযোগিতায় অংশগ্রহণকারী প্রত্যেক প্রতিযোগী বা দল পর্যায়ক্রমে অন্যান্য প্রতিযোগী বা দলের বিরুদ্ধে খেলায় অংশগ্রহণ করে। রাউন্ড-রবিন পরিভাষাটি "রুবান" শব্দ থেকে উদ্ভূত, যার অর্থ হচ্ছে "রিবন"।


title: রাউন্ড-রবিন প্রতিযোগিতা

text: একক রাউন্ড-রবিন ক্রীড়া সময়সূচীতে একজন প্রতিযোগী কেবলমাত্র একবারই অংশগ্রহণকারী অন্যান্য প্রতিযোগীদের সাথে মোকাবেলা করবে। যদি একজন প্রতিযোগী অন্যান্য প্রতিযোগীদের সাথে দুইবার মোকাবেলা করে, তখন তা দ্বৈত রাউন্ড-রবিন প্রতিযোগিতা নামে পরিচিতি পাবে। দুইবারের বেশি এ ধরনের প্রতিযোগিতা পদ্ধতি বিরল ঘটনা হিসেবে আখ্যায়িত হয়। অজানাসংখ্যক খেলায় রাউন্ড-রবিন প্রতিযোগিতা পদ্ধতি কখনো ব্যবহার করা হয় না। ব্যতিক্রম হিসেবে মার্কিন যুক্তরাষ্ট্রের পেশাদার ক্রীড়া লীগের আমেরিকান ফুটবল লীগ (১৯৪০) এবং অল-আমেরিকা ফুটবল কনফারেন্স রয়েছে।


title: রাউন্ড-রবিন প্রতিযোগিতা

text: যুক্তরাজ্যে রাউন্ড-রবিন প্রতিযোগিতাকে প্রায়শঃই আমেরিকান প্রতিযোগিতা হিসেবে গণ্য করা হয়। টেনিস অথবা বিলিয়ার্ডের ন্যায় ক্রীড়ায় সচরাচর নক-আউট প্রতিযোগিতা বা একক-বিদায় প্রতিযোগিতা নামে অভিহিত করা হয়। এটি ইতালিতে "জিরোনি অল ইতালিয়ানা" নামে পরিচিত। সার্বিয়ায় এটি "বার্গার পদ্ধতি" যা জনপ্রিয় দাবাড়ু যোহন বার্গারের নামানুসারে প্রণীত হয়েছে। চারজন খেলোয়াড়কে ঘিরে রাউন্ড-রবিন প্রতিযোগিতাকে কখনোবা "কোয়াড" নামে ডাকা হয়।


title: রাউন্ড-রবিন প্রতিযোগিতা

text: প্রতি মৌসুমে অনেকগুলো প্রতিযোগিতামূলক খেলার জন্য দ্বৈত রাউন্ড-রবিন পদ্ধতির প্রয়োগ একটি সাধারণ বিষয়। বিশ্বের অধিকাংশ ফুটবল লীগে দ্বৈত রাউন্ড-রবিন পদ্ধতির প্রচলন রয়েছে। এক্ষেত্রে প্রত্যেক দল নিজ মাঠ ও প্রতিপক্ষের মাঠে একে-অপরের বিরুদ্ধে একবার করে খেলবে। প্রধান প্রতিযোগিতা হিসেবে ফিফা বিশ্বকাপের যোগ্যতা নির্ধারণী খেলাসহ উয়েফা ইউরোপিয়ান চ্যাম্পিয়নশীপ, কনকাকাফ গোল্ড কাপের ন্যায় মহাদেশীয় প্রতিযোগিতায় এর প্রয়োগ লক্ষ্য করা যায়। এছাড়াও, দাবা, গো এবং স্ক্র্যাবল প্রতিযোগিতায়ও এর প্রচল রয়েছে। ২০০৫ এবং ২০০৭ সালের বিশ্ব দাবা চ্যাম্পিয়নশীপে আটজন খেলোয়াড় একে-অপরের বিরুদ্ধে একবার সাদা ও একবার কালো গুটি নিয়ে প্রতিদ্বন্দ্বিতা করেছে।


title: রাউন্ড-রবিন প্রতিযোগিতা

text: গ্রুপভিত্তিক র‌্যাঙ্কিং প্রতিযোগিতায় সচরাচর দলের জয়, ড্র-সহ অন্য যে-কোন সিদ্ধান্তের মাধ্যমে শীর্ষস্থান নির্ধারণ করা হয়।


title: আবদুর রাজ্জাক আন-নাইফ

text: আবদুর রাজ্জাক সাইদ আন-নাইফ (আরবি : عبد الرزاق النايف) ১৯৬৮ সালে ইরাকের প্রধানমন্ত্রী ছিলেন। ১৯৭৮ সালের ৯ জুলাই লন্ডনে তিনি আততায়ীর হাতে নিহত হন। তার হত্যাকারীকে দ্রুত গ্রেপ্তার করা হয়। ১৯৭৯ সালে তার যাবজ্জীবন কারাদন্ড হয়। ধারণা করা হয় যে সাদ্দাম হোসেনের আদেশে তাকে হত্যা করা হয়।


title: .বিবি

text: .বিবি বারবাডোজের কাউন্ট্রি কোড টপ লেভেল ডোমেইন নাম, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .বিবি প্রকাশ হওয়ার পর থেকে এটি কয়েকটি সংস্থা নিয়ন্ত্রন করেছ। প্রথম এটি নিয়ন্ত্রন করত পোয়ের্তরিকা বিশ্ববিদ্যালয়। ১৯৯৬ সালে এর নিয়ন্ত্রনকারী সংস্থা হিসেবে বারবাডোজ সরকার ক্যাবল ও ওয়ারলেস লিমিটেডের নাম ঘোষণা করে। ২০০৭ সালে এর নিয়ন্ত্রন দেওয়া হয় টেলিকমস ইউনিটকে।


title: .বিবি

text: দ্বিতীয় স্তর অথবা তৃতীয় স্তরের ডোমেইন নামের জন্য বছরে $১২০ করে দিতে হয়।. বর্তমানে বারবাডোজে কোন ধরনের যোগাযোগ ব্যতীত বাণিজ্যিক কাজের জন্য ডোমেইন দেওয়া হয় না।


title: ফ্রেডারিক উইন্সলো টেলর

text: ফেড্রিখ উইন্সল টেলর (; জন্ম: ২০ মার্চ, ১৮৫৬ - মৃত্যু: ২১ মার্চ, ১৯১৫) একজন আমেরিকান যন্ত্রপ্রকৌশলি যিনি সারা জীবন শিল্পোৎপাদনে দক্ষতা বৃদ্ধির জন্য কাজ করে গেছেন। ফেড্রিখ উইন্সল টেইলরকে বৈজ্ঞানিক ব্যাবস্থাপনার জনক বলা হয়।


title: ফ্রেডারিক উইন্সলো টেলর

text: ১৮৭৫ সালে তিনি বিভিন্ন কোম্পানিতে নমুনা তৈরি ও লেদ চালানোর কাজে শিক্ষানবিশ হিসেবে কাজ করতেন। ১৮৭৮ সালে টেইলর মিডভেল ষ্টীল কোম্পানীতে সাধারন একজন মেকানিক হিসেবে যোগ দেন এবং সান্ধ্যকালীন কোর্সে পড়াশুনার মাধ্যমে প্রকৌশলী ডিগ্রী লাভের পর কোম্পানির প্রধান প্রকৌশলী পদে উন্নীত হন। পরবর্তীতে একটি কাগজের আঁশ তৈরির কারখানায় সাধারণ ব্যবস্থাপক হিসেবে তিন বছর কাজ করেছিলেন। এরপর তিনি চাকুরি ছেড়ে ব্যবস্থাপনায় পরামর্শদাতা হিসেবে স্বাধীন ব্যবসায়ে লিপ্ত হন


title: ফ্রেডারিক উইন্সলো টেলর

text: ফেড্রিখ উইন্সল টেলর ১৮৫৬ সালে মার্কিন যুক্তরাষ্ট্রের ফিলাডেলফিয়া শহরে একটি নিম্ন মধ্যবিত্ত পরিবারে জন্মগ্রহণ করেন। টেইলরের পিতা ফ্র্যাংকলিন টেলর ছিলেন একজন প্রিন্সটন শিক্ষিত আইনজীবী। টেলরের মাতা মিলি অ্যানেট টেলর ছিলেন একজন প্রদীপ্ত মৃত্যুদণ্ডবিলোপপন্থী এবং লুক্রেশিয়া মট এর সহকর্মীকে ছিলেন। তীক্ষ্ণ বুদ্ধিসম্পন্ন টেলর শিক্ষা জীবনে আইনজীবী হওয়ার ইচ্ছায় হার্ভার্ড বিশ্ববিদ্যালয়ে ভর্তি হলেও চোখের সমস্যা জনিত কারণে তাঁর পক্ষে লেখাপড়া চালিয়ে যাওয়া সম্ভব হয় নি। ফলে ১৮৭৫ সালে একটি খুদ্র নির্মাণ শিল্পে তিনি 'শিক্ষানবিশ নকশা প্রণেতা' হিসেবে কাজ শুরু করেন। এরপর ১৮৭৮ সালে তিনি 'মিডভেল ষ্টীল কোম্পানিতে' একজন যন্ত্র চালক হিসেবে যোগদান করেন। একই সঙ্গে নৈশকালীন পড়াশুনা করে তিনি ইঞ্জিনিয়ারিং ডিগ্রি অর্জন লাভ করেন।


title: ফ্রেডারিক উইন্সলো টেলর

text: অসাধরণ প্রতিভার অধিকারী টেলর কার্যক্ষেত্রে স্বীয় কর্মদক্ষতা, বুদ্ধিমত্তা ও প্রজ্ঞার বলে কর্মনায়ক বা ফোরম্যান থেকে শুরু করে নানা পরে পদোন্নতি প্রাপ্ত হন এবং অবশেষে তিনি ১৮৮৪ সালে মাত্র ২৮ বছর বয়সে মিডভেল ষ্টীল কোম্পানির প্রধান প্রকৌশলীর পদ অলঙ্কৃত করেন। ফেড্রিখ উইন্সল টেলর সাধারণ শিক্ষানবিশ থেকে মিডভেল ষ্টীল কোম্পানির প্রধান প্রকৌশলী পর্যন্ত বিভিন্ন পদে দীর্ঘ দু'যুগ ধরে দায়িত্ব পালন করেছেন এবং বিভিন্ন বিষয়ে বাস্তব অভিজ্ঞতা অর্জন করেছিলেন। এ কোম্পানিতে কাজ করার সময় তাঁর কাছে শিল্প প্রতিষ্ঠানের নানা ধরনের সমস্যা ধরা পড়ে। বিশেষ করে শ্রমিকরা তাদের উৎপাদন ক্ষমতার তুলনায় সামান্যই উৎপাদন করে বলে তাঁর নিকট প্রতিয়মান হয়। তিনি এ সমস্যাগুলো চিহ্নিত করার পর তা সমধানের পন্থা কী হতে পারে এ নিয়ে দীর্ঘ দু'দশক বিভিন্ন গবেষণাকর্ম পরিচালনা করেন। তিনি বৈজ্ঞানিক উপায়ে তথ্য অনুসন্ধান ও বিশ্লেষণ করে করগুলো রীতি-নীতি ও তত্ত্ব উদ্ভাবন করে শিল্প ক্ষেত্রে বা কল-কারখানায় প্রয়োগ করেন। এভাবেই তিনি তাঁর গবেষণা কর্মের ফলাফলে একটি স্বতন্ত্র দর্শনে পরিণত করেন, যা বৈজ্ঞানিক ব্যবস্থাপনা "(Scientific Management)" নামে পরিচিত লাভ করে। ১৮৯০ সালে তিনি মিডভেল ষ্টীল কোম্পানি থেকে অবসর গ্রহণ করেন এবং ১৮৯৮ সালে বেথেলহেম ষ্টীল কোম্পানিতে যোগদান করেন। তাছাড়া টেলর ১৯০০ সাল পর্যন্ত কনসাল্টিং ইঞ্জিনিয়ার হিসেবে বিভিন্ন প্রতিষ্ঠানে কাজ করেন। ১৯০১ সালে ৪৫ বছর বয়সে তিনি চাকরি থেকে অবসর নেন এবং জীবনের বাকি সময়টা বৈজ্ঞানিক ব্যবস্থাপনা তত্ত্বের উদ্ভাবনসহ ব্যবস্থাপনার বিভিন্ন ধারণার উন্নয়নে পরিপূর্ণভাবে মনোনিবেশ করেন। টেলর ১৯০৬ সাল থেকে ১৯০৭ সাল পর্যন্ত "'American Society of Mechanical Engineers' -"এর সভাপতি হিসেবে দায়িত্ব পালন করেন। ১৯১৫ সালে কীর্তিমান ব্যবস্থাপনা পন্ডিত এফ. ডব্লিউ. টেলর মৃত্যুবরণ করেন।


title: ফ্রেডারিক উইন্সলো টেলর

text: টেলর তাঁর গবেষণার মধ্য দিয়ে কর্মক্ষেত্রে পদ্ধতিগত উন্নয়নের মাধ্যমে উৎপাদনশীলতা (productivity) বৃদ্ধির কথা বলার পাশাপাশি মানব সম্পদের (human resource) সঠিক ব্যবহারের ওপরও গুরুত্বরোপ করেছেন। তিনি বিশ্বাস করতেন যে, বস্তুগত সম্পদের সুষ্ঠু ব্যবহারের মূলে রয়েছে মানবিক প্রচেষ্টার (effort) সফল প্রয়োগ। তিনি আরও লক্ষ করেন যে, মানুষের প্রচেষ্টা বাড়লে সম্পদও (wealth) বৃদ্ধি পেতে থাকে। আর এইজন্যই তিনি কর্মক্ষেত্রে সহযোগিতা বৃদ্ধির ওপর গুরুত্বরোপ করেন। তিনি বলেন, কোন প্রতিষ্ঠানের ‘বৈজ্ঞানিক ব্যবস্থাপনা’ ঐ প্রতিষ্ঠানে নিয়োজিত শ্রমিক-কর্মীদের মানসিক বিপ্লবের (mental revolution) সঙ্গে জড়িত। আর এটি হলো কর্মীদের কাজের প্রতি, সহকর্মীদের প্রতি এবং কর্মকর্তাদের প্রতি তাদের দৃষ্টিভঙ্গির ইতিবাচক পরিবর্তন। এই তিন বিষয়ে নেতিবাচকতা কারখানায় অনুচ্চ উৎপাদনশীলতা কারণ। এভাবেই নতুন চিন্তাচেতনা ও পদ্ধতিগত উন্নয়নের মধ্য দিয়ে টেলরের ব্যবস্থাপনার নীতি ও পদ্ধতি শুধু সমকালীন সময়েই নয়; বর্তমানকাল পর্যন্ত ব্যবস্থাপনার উন্নয়নের জগতে এক নতুন দিগন্তের সুচনা করেছে। এসকল বৈজ্ঞানিক দৃষ্টিভঙ্গি প্রবর্তনের জন্য এফ. ডব্লিউ. টেলরকে বৈজ্ঞানিক ব্যাবস্থাপনার জনক বলা হয়।


title: ফ্রেডারিক উইন্সলো টেলর

text: ব্যবস্থাপনার গতানুগতিক পদ্ধতির পরিবর্তে আধুনিক বিজ্ঞানভিত্তিক পদ্ধতি প্রয়োগের মাধ্যমে প্রতিষ্ঠানের সকল দিকে দক্ষতা অর্জন করাই হলো বৈজ্ঞানিক ব্যবস্থাপনা। ১৯১২ সালে টেলর এক সমাবেশে বক্তব্য দিতে গিয়ে বলেন, 'শীঘ্রই অথবা অদূর ভবিষ্যতে গতানুগতিক পদ্ধতির স্থলে বৈজ্ঞানিক জ্ঞান ও পদ্ধতির ব্যবহার সর্বত্র ছড়িয়ে পড়বে।' ব্যবস্থাপনায় এফ. ডব্লিউ. টেলর ১৯১১ সালে তাঁর বিখ্যাত গ্রন্থ 'Principles of Scientific Management' -এ বৈজ্ঞানিক ব্যবস্থাপনার কতিপয় নীতি বা আদর্শ তুলে ধরেন, যা নিম্নরূপ-


title: ফ্রেডারিক উইন্সলো টেলর

text: "১. গতানুগতিক হাতুড়ে পদ্ধতির পরিবর্তে প্রতিটি কাজে বৈজ্ঞানিক পদ্ধতির ব্যবহার;"


title: ফ্রেডারিক উইন্সলো টেলর

text: "২. বৈজ্ঞানিক পদ্ধতিতে কর্মী নির্বাচন, প্রশিক্ষন দান ও তাদের উন্নয়ন;"


title: ফ্রেডারিক উইন্সলো টেলর

text: "৩. ব্যবস্থাপনা ও কর্মীদের মধ্যে সউহার্দ্য সৌহার্দ্যপূর্ণ সম্পর্ক প্রতিষ্ঠা;"


title: ফ্রেডারিক উইন্সলো টেলর

text: "৪. ব্যবস্থাপনা ও কর্মীদের মধ্যে ও কর্তব্যের সুষ্ঠ বন্টন;"


title: ফ্রেডারিক উইন্সলো টেলর

text: বৈজ্ঞানিক ব্যবস্থাপনার নীতি সম্বলিত এ গ্রন্থ প্রকাশের পরই আমেরিকাতে এটি ব্যাপক সাড়া জাগায়। পরবর্তীতে অধিকাংশ কারখানা ব্যবস্থাপকগণ টেলরের বৈজ্ঞানিক ব্যবস্থাপনার নীতি তাদের কারখানায় প্রয়োগ করা শুরু করেন। টেলরের বৈজ্ঞানিক ব্যবস্থাপনা উন্নয়নে 'ফ্রাঙ্ক লিলিয়ান' গিলব্রেথ দম্পতি, হ্যারিন্টেন ইমারসল, হেনরি লরেন্স গ্যান্ট, কার্ল বার্থ প্রমুথ ব্যবস্থাপনা পন্ডিতগণ তাকে সহয়তার মাধ্যমে গুরুত্বপূর্ণ অবদান রাখেন। ফরাসি প্রধানমন্ত্রী ব্লেমেনাশ, রাশিয়ার সমাজতান্ত্রিক মতবাদের প্রবক্তা লেলিন্সহ অনেকি সামরিক সংগঠনে টেলরের বৈজ্ঞানিক ব্যবস্থাপনা পদ্ধতি প্রয়োগের ওপর গুরুত্ব আরোপ করেন।


title: ফ্রেডারিক উইন্সলো টেলর

text: টেলর তাঁর বাস্তব অভিজ্ঞতা, উপলব্ধি ও গবেষণাকর্মের মধ্য দিয়ে ব্যবস্থাপনা কর্ম সম্পাদনের বিভিন্ন সহায়ক উপাদান বা পদ্ধতি উদ্ভাবন করেছেন, যা ব্যবস্থাপনা কাজকে অধিক কর্মক্ষম ও ফলদায়ক করতে সমর্থ হয়েছে। এর মধ্যে নিম্নোক্ত পদ্ধতি ও উপাদানগুলো খুবই গুরুত্বপূর্ণ-টেলর তাঁর গবেষণার পরিচালনার সঙ্গে সঙ্গে বৈজ্ঞানিক ব্যবসস্থাপনার ধারণাকে জনসাধারণ্যে তুলে ধরার জন্য বিভিন্ন ধরনের গ্রন্থ ও প্রবন্ধ রচনা করেন। এদের মধ্যে উল্লেখযোগ্য কয়েকটি হলো-


title: ফ্রেডারিক উইন্সলো টেলর

text: টেলর ৪২টি পেটেন্ট রচনা করেছেন।


title: ত্রিমাত্রিক মুদ্রণ

text: ত্রিমাত্রিক মুদ্রণ (থ্রিড প্রিন্টিং নামেও পরিচিত) বা যুত উৎপাদন এমন একটি প্রক্রিয়া যাতে ডিজিটাল মডেল থেকে কার্যত যে কোন আকৃতির ত্রিমাত্রিক কঠিন বস্তু তৈরী করা যায়। যুত প্রক্রিয়ায় ত্রিমাত্রিক মুদ্রণ করা হয় যাতে ধাতু বা অন্যবস্তুর স্তর ধারাবাহিকভাবে বিভিন্ন আকৃতিতে একটি ওপর আরেকটি যুক্ত হতে থাকে। প্রথাগত যান্ত্রিক উৎপাদন প্রক্রিয়া থেকে ত্রিমাত্রিক মুদ্রণ স্বতন্ত্র হিসেবে বিবেচিত হয়, কেননা প্রথাগত পদ্ধতিতে কোন কিছু তৈরি করতে হলে একটি ধাতু বা বস্তুকে কেটে অথবা ছিদ্র করে কাঙ্খিত আকার দেয়া হয়।


title: ত্রিমাত্রিক মুদ্রণ

text: এই প্রিন্টার সাধারণত ডিজিটাল প্রযুক্তি ব্যবহার করে ত্রিমাত্রিক মুদ্রণের কাজ করে। একবিংশ শতাব্দীর শুরু থেকে এই মেশিনের বিক্রি ব্যাপকভাবে বেড়েছে, এবং এগুলোর দামও বেশ অনেকটা কমেছে।


title: ত্রিমাত্রিক মুদ্রণ

text: প্রটোটাইপিং এবং ডিস্ট্রিবিউটেড ম্যানুফ্যাকচারিং - দুই ধরণের উৎপাদনেই এই প্রযুক্তি সক্ষম। গয়না প্রস্তুত, পাদুকা শিল্প, ইন্ডস্ট্রিয়াল ডিজাইন, স্থাপত্য, প্রকৌশল ও নির্মাণ, অটোমোটিভ, মহাকাশ, দন্ত এবং চিকিৎসা শিল্প, শিক্ষা, ভৌগলিক তথ্য ব্যবস্থা, পুরকৌশল, এবং অনেক অন্যান্য ক্ষেত্রে এই প্রযুক্তি ব্যবহৃত হয়।


title: ত্রিমাত্রিক মুদ্রণ

text: 3D Systems Corp এর চাক হাল ১৯৮৪ সালে প্রথম কর্ম উপযোগী ত্রিমাত্রিক মুদ্রণ যন্ত্র তৈরি করেছিলেন।


title: ত্রিমাত্রিক মুদ্রণ

text: এখানে তথাকথিত তরল ফটো-পলিমার-এর (এক ধরনের কালি) সাহায্যে প্রিন্ট করা হয়, যা সাধারণ ইংক-জেট প্রিন্টার যেভাবে স্প্রেকরে সেইভাবেই স্প্রে করা হয়। অতি বেগুনি রশ্মি দিয়ে কালিকে শক্ত করা হয়। এরপর একের পর এক স্তর সৃষ্টির মধ্য দিয়ে নকল বস্তুটি গড়ে তোলা হয়৷ অনেকে মনে করেন থ্রিডি মুদ্রণ শব্দটি কেবলমাত্র পলিমার প্রযুক্তির জন্যই ব্যবহৃত হয়। কিন্তু বাস্তবে এতে পলিমার ছাড়াও বিভিন্ন ধরনের ধাতব পদার্থ (যেমনঃ ইস্পাত) ব্যবহার করা হয়।


title: ত্রিমাত্রিক মুদ্রণ

text: চার্লস ডব্লিউ. হাল আধুনিক থ্রিডি প্রিন্টারের আবিষ্কারক এবং এর কার্যক্ষম প্রমিত প্রযুক্তির উদ্ভাবক। প্রথম কোন প্রকাশিত তথ্যসূত্র অনুযায়ী, একটি কঠিন আকৃতি মুদ্রণের প্রথম কাজটি করা হয়েছিল ১৯৮১ সালে এবং এটি করেছিলেন নাগোয়া মিউনিসিপাল ইন্ডস্ট্রিয়াল রিসার্চ ইন্সটিটিউট এর হিদেও কোদামা। তারপর থেকে এই প্রযুক্তি বেশ উন্নতি লাভ করেছে।


title: ত্রিমাত্রিক মুদ্রণ

text: প্রথমে কম্পিউটার-সহায়ক সফটওয়্যার ব্যবহার করে কাঙ্ক্ষিত বস্তুর একটি ত্রিমাত্রিক ছবি তৈরি করা হয়। এরপর প্রিন্টারে সেটির একটি ফাইল (সিএডি) প্রেরণ করা হয়। প্লাস্টিক ফিলামেন্টে মোটরের মাধ্যমে প্লাস্টিক গলিয়ে একটি সরু মুখ (নজল) দিয়ে বের করা হয়। প্রিন্টারটি তরল, গুঁড়া, কাগজ বা ধাতব বস্তুর স্তর তৈরি করে এবং পর্যায়ক্রমে একের পর এক স্তর তৈরির মধ্য দিয়ে বস্তুটির অনুরূপ গঠন করে।


title: অ্যাবি ওয়ামব্যাচ

text: মেরি আবিগেইল "অ্যাবি" ওয়ামব্যাচ (; জন্ম: ২ জুন, ১৯৮০) যুক্তরাষ্ট্রের পেশাদার প্রমীলা ফুটবল খেলোয়াড়। দুইবারের অলিম্পিক স্বর্ণপদক বিজয়ী ওয়ামব্যাচ বর্তমানে ঘরোয়া ওয়েস্টার্ন নিউইয়র্ক ফ্ল্যাশ এবং আন্তর্জাতিক অঙ্গণে মার্কিন যুক্তরাষ্ট্রের পক্ষ হয়ে খেলছেন। এছাড়াও, তিনি ২০১২ সালের ফিফা বর্ষসেরা প্রমীলা ফুটবলারের মর্যাদা পেয়েছেন। ২০১৩ সাল পর্যন্ত ফুটবলের ইতিহাসে পুরুষ কিংবা নারী, যে-কোন ফুটবলারের চেয়ে সবচেয়ে বেশি আন্তর্জাতিক গোলের বিশ্বরেকর্ডের অধিকারী মিয়া হ্যামকে পিছনে ফেলে ১৬০টি গোল করে নিজের দখলে রেখেছেন। পুরুষদের ক্ষেত্রে সর্বোচ্চ গোলের বর্তমান রেকর্ড রয়েছে ইরানের আলী দাইয়ী’র ১০৯ গোল।


title: অ্যাবি ওয়ামব্যাচ

text: নিউইয়র্কের পিটসফোর্ড এলাকার পিট ও জুডি ওয়ামব্যাচ দম্পতির সাত সন্তানের সর্বকনিষ্ঠ সন্তান অ্যাবি ওয়ামব্যাচ। মাত্র চার বছর বয়সে ফুটবল খেলতে শুরু করেন তিনি। তার প্রথম যুব ফুটবল লীগে মাত্র ৩ খেলায় ২৭ গোল করেন। এরফলে তাকে বালিকাদের দল ত্যাগ করে বালকদের দলে স্থানান্তরিত করা হয়।


title: ১৫তম মধ্যরেখা পূর্ব

text: গ্রীনিচের ১৫° পূর্ব মধ্যরেখা হল একটি দ্রাঘিমাংশের রেখা, যা উত্তর মেরু থেকে উত্তর মহাসাগর (ইউরোপ, আফ্রিকা), আটলান্টিক মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।


title: ১৫তম মধ্যরেখা পূর্ব

text: ১৬৫তম পশ্চিম মধ্যরেখার সাথে ১৫তম পূর্ব মধ্যরেখার বৃহৎ বৃত্ত আকার। মধ্যরেখা হল কেন্দ্রীয় ইউরোপীয় সমযয়ের কেন্দ্রীয় অক্ষ।


title: ১৫তম মধ্যরেখা পূর্ব

text: ১৫° পূর্ব মধ্যরেখা উত্তর মেরু থেকে শুরু হয়ে দক্ষিণ থেকে দক্ষিণ মেরু অতিক্রম করে।:


title: ইউটিসি+০০:২০

text: ইউটিসি+০০:২০ হল ইউটিসি থেকে একটি অফসেট সময়ের জন্য +০০:২০ একটি শনাক্তকারী সময়।


title: ইউটিসি+০০:২০

text: ইউটিসি+০০:২০ নেদারল্যান্ডসে ১ মে ১৯০৯ থেকে ১৬ মে ১৯৪০ পর্যন্ত ব্যবহৃত হয়েছিল। এটি আমস্টারডাম সময় বা ওলন্দাজ সময় নামেও পরিচিত ছিল।


title: ইউটিসি+০০:২০

text: মার্চ ১৭, ১৯৩৭ সালে +০ঘ ২০মি -এ সরলীকৃত করার আগ পর্যন্ত সঠিক সময় অঞ্চল আসলে ছিল জিএমটি +০ঘ ১৯মি ৩২.১৩সে। জার্মানি দ্বিতীয় বিশ্বযুদ্ধের মধ্যে নেদারল্যান্ডস দখল করলে, তখন বার্লিন সময় গৃহীত হয়, এবং তখন থেকেই অপরিবর্তিত রাখা হয়েছে।


title: রবার্ট ওয়েন

text: রবার্ট ওয়েন () (১৪ মে, ১৭৭১ - ১৭ নভেম্বর, ১৮৫৮) একজন ব্রিটিশ (ওয়েলশীয়) সমাজ সংস্কারক এবং কল্পলৌকিক সমাজতন্ত্র ও সমবায় আন্দোলনের অন্যতম পথিকৃৎ। তিনি ট্রেড ইউনিয়ন আন্দোলনের অন্যতম প্রধান নায়ক।


title: রবার্ট ওয়েন

text: রবার্ট ওয়েন ওয়েলসের নিউটাউন গ্রামে ১৭৭১ সালের ১৪ মে জন্মগ্রহণ করেন। তার পিতা ছিলেন একজন দরিদ্র জিন নির্মাতা আর দারিদ্র্যের কারণে তার প্রাতিষ্ঠানিক শিক্ষা লাভ করা হয় নি। মাত্র নয় বছর বয়সে ওয়েন কাপড়ের দোকানে চাকরি নেন এবং তার বয়স যখন ১৮ বছর, তখন তিনি ম্যানচেস্টার চলে যান। সেখানে একটি সুতা কলে সুপারিনটেনডেন্ট হিসেবে কিছুদিন কাজ করেন। পরে একশ পাউন্ড পুঁজি নিয়ে নিজেই সুতা উৎপাদন ব্যবসা শুরু করেন। তার ব্যবসা কয়েকদিনের মধ্যে ফুলেফেঁপে ওঠে এবং তিনি ম্যানচেস্টারের একজন প্রথম শ্রেণীর ব্যবসায়ী হিসেবে পরিচিতি পান। কয়েক বছর পর তিনি কয়েকজন অংশীদারসহ একটি সুতা প্রস্তুতকারী কোম্পানী গঠন করেন এবং নিজে সে কোম্পানির ম্যানেজিং ডিরেক্টর নিযুক্ত হন। অল্প কয়দিনে তিনি প্রচুর সম্পদের মালিক হয়ে ওঠেন।


title: হটস্পট (ওয়াই-ফাই)

text: হটস্পট () হলো নির্দিষ্ট এলাকা জুড়ে এমন একটি নির্ধারিত জায়গা যেখানে ইন্টারনেটে প্রবেশ করা যায় ওয়ারলেস লোকাল এরিয়ার মাধ্যমে। মূলত একটি হটস্পট তৈরী করা হয়ে থাকে রাউটারের মাধ্যমে যা মূল সার্ভার কম্পিউটারের সাথে সংযুক্ত থেকে ক্লান্তিহীনভাবে ডাটা সরবরাহ করতে থাকে।


title: হটস্পট (ওয়াই-ফাই)

text: সাধারণ মানুষের হাতের নাগালে ইন্টারনেটকে আরো সহজলভ্য করার প্রচেষ্ঠায় লোকাল এরিয়া নেটওয়ার্ক সর্বপ্রথম প্রস্তাবিত করেন হ্যানরিক সজুডিন যা নেটওয়ার্ল্ড+ইন্টারওপ সম্মেলনে আনুষ্ঠিকভাবে আত্মপ্রকাশ করে। মূলত এই সম্মেলনটি ১৯৯৩ সালের আগস্ট মাসে মসকোন সেন্টারে (Moscone Center) অনুষ্ঠিত হয়েছিল যা সান ফ্রান্সিসকোতে অবস্থিত।


title: হটস্পট (ওয়াই-ফাই)

text: ১৯৮৫সালে মার্কিন যুক্তরাষ্ট্রের টেলিকম নিয়ন্ত্রক ফেডারেল কমিউনিকেশন কমিশন (বিসিসি) কর্তৃক বেনামে বর্ণমালার কয়েকটি ব্যান্ড খোলার জন্য অনুমতি দেয় যা ওয়াই-ফাই নামে পরিচিত । যেখানে সরকারি লাইসেন্সের প্রয়োজন ছাড়াই ব্যবহার করতে অনুমতি দেয়া হয়েছিল । ঐ সময় এই পদক্ষেপ সম্পর্কে খুব কম লোকই জানত ; এছাড়া হ্যাম-রেডিও চ্যানেলটি ছিল লাইসেন্সহীন একটি বর্ণালী। কিন্তু এফসিসির কর্মচারী, মাইকেল মার্কাস ছিল স্বপ্নদর্শী প্রকৌশলী যিনি শিল্প, বৈজ্ঞানিক ও চিকিৎসা ব্যান্ড থেকে তিন ভাগের এক ভাগ স্পেকট্রাম গ্রহণ করেন এবং যোগাযোগ উদ্যোক্তাদের কাছে তাদেরকে ব্যবহারের জন্য উন্মুক্ত করে দিয়েছিলেন।


title: হটস্পট (ওয়াই-ফাই)

text: 900 MHz, 2.4 GHz এবং 5.8 GHz এ তথাকথিত "আবর্জনা ব্যান্ড", ইতিমধ্যেই ডিভাইসের জন্য বরাদ্দ করা হয়েছিল যা যোগাযোগের পরিবর্তে অন্য কোন উদ্দেশ্যে রেডিও-ফ্রিকোয়েন্সি শক্তি সহজেই ব্যবহার করতে সক্ষম: উদাহরণস্বরূপ, মাইক্রোওয়েভ ওভেন এর কথা বলা যায় যা খাদ্যের তাপ উৎপাদনের জন্য রেডিও তরঙ্গ ব্যবহার করা হয়। এফসিসি যোগাযোগের উদ্দেশ্যেও ব্যান্ডগুলি সহজলভ্য করে দিয়েছে, এই ব্যান্ডগুলির সাহায্যে যেকোনো ডিভাইস রেডিও তরঙ্গ ব্যবহার করা যেতে পারে। তারা "স্প্রেড স্পেকট্রাম" প্রযুক্তিটি ব্যবহার করেছিল, যা মূলত সামরিক ব্যবহারের জন্য উন্নত করা হয়েছিল, যা একটি একক ও সুনির্দিষ্ট সংজ্ঞায়িত ফ্রিকোয়েন্সি প্রেরণ করার মাধ্যমে সাধারণ পদ্ধতির বিপরীতে ফ্রিকোয়েন্সির বিস্তৃত পরিসরে একটি রেডিও সংকেত ছড়িয়ে দেয়। এই সংকেতটি ইন্টারসেপ্টের জন্য কঠিন কিন্তু ইন্টারফেয়ারেন্স জন্য কম সহজ করে তোলে।


title: হটস্পট (ওয়াই-ফাই)

text: যদিও ১৯৮৫ সালের দিকে স্বপ্নদর্শী বিষয় বলে মনে হয়েছিল অনেকের কাছে, তাই ঐ সময় বিশেষ কিছুই ঘটেনি। চূড়ান্তভাবে ওয়াই ফাই প্রযুক্তিকে শিল্প ক্ষেত্রে ব্যবহার উপযোগী করে তৈরি করা হয়েছিল। প্রাথমিকভাবে, লোকাল-এ্যারিয়া নেটওয়ার্ক (ল্যান), যেমন প্রক্সিম এবং সিম্বল তাদের নিজস্ব মালিকানাধীন সরঞ্জামগুলি তৈরি করে যা অপ্রচলিত ব্যান্ডগুলিতে পরিচালিত হতে পারবে কিন্তু এক বিক্রেতার সরঞ্জাম থেকে অন্য কোনও সরঞ্জামে কথা বলতে পারবেনা। ইথারনেটের সাফল্যের দ্বারা অনুপ্রাণিত হয়ে , যেমন- ওয়্যারলাইন-নেটওয়ার্কিং এর মানের কথা উল্লেখ করা যেতে পারে, বেশ কয়েকটি বিক্রেতা প্রতিষ্ঠান তাকে পসিটিভলি নিয়েছিল । ক্রেতাদের যদি কোনও বিশেষ বিক্রেতার পণ্যগুলির মধ্যে সীমাবদ্ধ না করে রাখা হয় তবে প্রযুক্তি গ্রহণের সম্ভাবনা অনেক বেশি হারে বেড়ে যাবে।


title: হটস্পট (ওয়াই-ফাই)

text: ১৯৮৮ সালে, এনসিআর কর্পোরেশন, যা লাইসেন্স বিহীন স্পেকট্রাম ব্যবহার করতে চেয়েছিল বেতার ক্যাশ নিবন্ধকদেরকে হুক আপ করে রাখার জন্য। প্রকৌশলী ভিক্টর হ্যয়েসকে এর প্রারম্ভিক শুরু করার জন্য জিজ্ঞাসা করা হয়েছিল। মিঃ হেইস, Bruce Tuch of Bell Labs এর সাথে সাথে ইনস্টিটিউট অফ ইলেকট্রিকাল অ্যান্ড ইলেক্ট্রনিক্স ইঞ্জিনিয়ার্স (IEEE) -এর কাছে এসেছিলেন, যেখানে একটি কমিটি ইথারনেট 80২.3 স্পীডকে মানসম্মত বলে সংজ্ঞায়িত করেছিল। মিঃ হেইসকে চেয়ারম্যান করে একটি নতুন কমিটি প্রতিষ্ঠিত হয় যার স্পীড নির্ধারণ করা হয়েছিল 802.11 , এবং নতুন করে আলোচনা চলতে থাকে।


title: হটস্পট (ওয়াই-ফাই)

text:
বিভক্ত বাজার বলতে বোঝিয়ে ছিল যে বিভিন্ন বিক্রেতাদের মধ্যে এর সংজ্ঞা নিয়ে সম্মতি জানাতে একটু সময় লেগেছিল এবং কমিটির ৭৫% সদস্যের সম্মতির ভিত্তিতে গ্রহণযোগ্য একটি মানদণ্ডের জন্য রূপরেখা করা হয়েছিল। অবশেষে, ১৯৯৭সালে কমিটি একটি মৌলিক স্পেসিফিকেশনে সম্মত হয়েছিল । এটি দুটি স্প্রীড স্পেকট্রাম প্রযুক্তি, ফ্রিকোয়েন্সি হপিং বা সরাসরি সিকোয়েন্স ট্রান্সমিশন ব্যবহার করে প্রতি সেকেন্ডে দুই মেগাবাইটের ডাটা-ট্রান্সফারের জন্য অনুমোদন দেয়া হয়েছিল। (প্রথম রেডিও ফ্রিকোয়েন্সি মধ্যে জাম্পিং দ্বারা অন্য সংকেত থেকে হস্তক্ষেপ এড়ানো, দ্বিতীয় ফ্রিকোয়েন্সি বিস্তৃত ব্যান্ড উপর সংকেত আউট ছড়িয়ে।)
নতুন মান ১৯৯৭ সালে প্রকাশিত হয়েছিল, এবং ইঞ্জিনিয়াররা অবিলম্বে প্রোটোটাইপ সরঞ্জামের সাথে কাজ করার জন্য নতুন উদ্যমে কাজ শুরু করেছিল। দুই প্রকার ব্যান্ড ১) 80২.11 বি নামক (যা 2.4 GHz ব্যান্ডে কাজ করে) এবং ২) 80২.11 এ (যা 5.8 গিগাহার্জ ব্যান্ডে কাজ করে) যথাক্রমে ডিসেম্বর ১৯৯৯ এবং জানুয়ারি ২০০০ সালে অনুমোদন করা হয়েছিল। প্রাথমিকভাবে 802.11 বি কে Richard van Nee of Lucent এবং Mark Webster of Intersil দ্বারা উন্নত করা হয়েছিল (তারপর হ্যারিস সেমিকন্ডাক্টর)।


title: হটস্পট (ওয়াই-ফাই)

text: কোম্পানিগুলো 802.11 বি- এর সাথে সামঞ্জস্যপূর্ণ ডিভাইসগুলি নির্মাণের উদ্যোগ নিয়েছিল। কিন্তু স্পেসিফিকেশনটি এত দীর্ঘ এবং জটিল ছিল যে - এটি প্রায় ৪০০ পৃষ্ঠা পূরণ করেছে। সামঞ্জস্য সংক্রান্ত জটিলতাগুলি তখনও বিদ্যমান ছিল। অতএব আগস্ট ১৯৯৯ সালে, ছয় কোম্পানি-ইনটারসিল, 3 কম, নকিয়া, এয়ারনেট (সিএসও দ্বারা কেনা), Symbol and Lucent (যার ফলে এজ্রে সিস্টেম তৈরির উপাদান বিভাগটি বন্ধ হয়ে গিয়েছিল) সম্মিলিতভাবে ওয়্যারলেস ইথারনেট কম্প্যাটিবিলিটি অ্যালায়েন্স WECA) তৈরি করেছিল। সম্পাদনা মোঃ শাহাদাত হোসেন


title: হটস্পট (ওয়াই-ফাই)

text: THE TELEGRAM DAILY NEWS PAPER OF U.K


title: ৯০তম মধ্যরেখা পূর্ব

text: গ্রীনিচের ৯০° পূর্ব মধ্যরেখা হল একটি দ্রাঘিমাংশের রেখা, যা উত্তর মেরু থেকে উত্তর মহাসাগর, এশিয়া, ভারত মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।


title: ৯০তম মধ্যরেখা পূর্ব

text: নব্বই পূর্ব রিজ এর নামকরণ করা হয় এই মধ্যাহ্নরেখার নামে।


title: ৯০তম মধ্যরেখা পূর্ব

text: ৯০তম পশ্চিম মধ্যরেখার সাথে ৯০তম পূর্ব মধ্যরেখা বৃহৎ বৃত্তের আকার গঠন করে।


title: ৯০তম মধ্যরেখা পূর্ব

text: ১৫° পূর্ব মধ্যরেখা উত্তর মেরু থেকে শুরু হয়ে দক্ষিণ থেকে দক্ষিণ মেরু অতিক্রম করে।


title: সেন্সর

text: সেন্সর () হলো একধরনের যান্ত্রিক ব্যবস্থা যা পরিবেশের কোনো ঘটনার(শব্দ, তাপ, আলো ইত্যাদি) প্রতি সাড়া দিতে পারে। মুলত সেন্সর হচ্ছে এক ধরনের কনভার্টার বা পরিবর্তনকারী যা পরিবেশগত কোন পরিবর্তনকে একটি সিগন্যালে পরিণত করে যা পরবর্তীতে একটি মাধ্যমে পড়া যায়। উদাহরণস্বরূপ একটি পারদ থার্মোমিটারের কথা বলা যেতে পারে, যা তাপের পরিবর্তনকে টিউব গ্লাসে আবদ্ধ তরল পারদের দৈর্ঘ্য বৃদ্ধি বা হ্রাস ঘটিয়ে গ্লাসের গায়ে অঙ্কিত তাপমাত্রার পরিমাপের সাহায্যে তাপের ফলাফল প্রদর্শন করে। তবে বর্তমানে ইলেক্ট্রনিক্সে সেন্সর বহুল পরিচিত একটি ডিভাইস। যা কোন যা পরিবেশগত কোন পরিবর্তনকে বৈদুত্যিক সিগন্যালে রূপান্তর করে।


title: সেন্সর

text: ইলেক্ট্রনিক্সে কাজ করার সময় বর্তমানে বেশ কিছু সেন্সর ব্যবহার করা হয়। এগুলো হলো :


title: লরেন্স ক্যাসডান

text: লরেন্স ক্যাসডান (ইংরেজি: Lawrence Kasdan) (জন্ম: ১৪ই জানুয়ারি, ১৯৪৯) একজন মার্কিন চলচ্চিত্র পরিচালক, প্রযোজক ও চিত্রনাট্যকার। তার লেখা সবচেয়ে বিখ্যাত চলচ্চিত্রগুলোর মধ্যে রয়েছে "এম্পায়ার স্ট্রাইক্‌স ব্যাক" (১৯৮০) ও "রেইডার্‌স অফ দ্য লস্ট আর্ক" (১৯৮১)। তবে পরিচালক হিসেবে সফলতা আরও বেশি, তার পরিচালিত সিনেমাগুলোর মধ্যে সবচেয়ে বিখ্যাত হচ্ছে ইরটিক থ্রিলার "বডি হিট" (১৯৮১), কমেডি ড্রামা "দ্য বিগ চিল" (১৯৮৩) এবং ওয়েস্টার্ন থ্রিলার "সিলভারাডো" (১৯৮৫)। এছাড়া তার "দি অ্যাক্সিডেন্টাল ট্যুরিস্ট" (১৯৮৮) এ অভিনয়ের জন্য জিনা ডেভিস সেরা পার্শ্ব অভিনেত্রী হিসেবে অ্যাকাডেমি অ্যাওয়ার্ড অর্জন করেছিলেন।


title: লরেন্স ক্যাসডান

text: ইউনিভার্সিটি অফ মিশিগান থেকে গ্র্যাজুয়েশন করার পর ক্যাসডান প্রথমে ইংরেজির শিক্ষক হতে চেয়েছিলেন, কিন্তু তার পরিবর্তে শিকাগোভিত্তিক কিছু টেলিভিশন বিজ্ঞাপনের জন্য লেখা শুরু করেন। তার কয়েকটি বিজ্ঞাপন পুরস্কারও পায়। এরই ধারাবাহিকতায় একসময় সিনেমার জন্য চিত্রনাট্য লেখা শুরু করেন এবং একের পর এক ব্যর্থতার পর অবশেষে "দি এম্পায়ার স্ট্রাইকস ব্যাক" (১৯৮০) রচনায় অংশগ্রহনের জন্য দ্বিতীয় লেখক হিসেবে ক্রেডিট অর্জন করেন। এই সফলতাই তাকে জর্জ লুকাসের গল্প অবলম্বনে "রেইডার্‌স অফ দ্য লস্ট আর্ক" (১৯৮১, ইন্ডিয়ানা জোন্স সিরিজের একটি সিনেমা) এর চিত্রনাট্য রচনার সুযোগ করে দেয়।


title: লরেন্স ক্যাসডান

text: এরই মাঝে তিনি চলচ্চিত্র পরিচালনাতেও মনোনিবেশ করেন। তার পরিচালিত প্রথম সিনেমা "বডি হিট" (১৯৮১) একটি নব্য-নোয়া ঘরাণার ইরটিক থ্রিলার। এই সিনেমা হলিউড জগতে একইসাথে পরিচালক হিসেবে ক্যাসডান এবং অভিনেত্রী হিসেবে ক্যাথলিন টার্নারের অবস্থান পাকাপোক্ত করে। একই বছর "কন্টিনেন্টাল ডিভাইড"-এর জন্য তার লেখা চিত্রনাট্য খুব একটা সফলতা পায়নি কিন্তু দুই বছর পর "দ্য বিগ চিল" (১৯৮৩, কমেডি ড্রামা) নির্মাণের কারণে পরিচালক ও লেখক হিসেবে খুব প্রশংসিত হন। এতে বন্ধু কেভিন কস্‌নারকে অন্তর্ভুক্ত করতে চেয়েও পারেননি। তাই পরবর্তীকালে ১৯৮৫ সালে "সিলভারাডো" নামক ওয়েস্টার্ন সিনেমাটিতে কস্‌নারের সাথে কাজ করেন।


title: লরেন্স ক্যাসডান

text: ১৯৮৮ সালের "দি অ্যাক্সিডেন্টাল ট্যুরিস্ট"-এর কাহিনী "দ্য বিগ চিল"-এর মতোই একটি আকস্মিক মৃত্যুর পরের ঘটনা নিয়ে। একইসাথে কমেডি এবং ট্র্যাজেডির চমৎকার বহিঃপ্রকাশের কারণে সিনেমাটি প্রশংসিত হয় এবং এর জন্য জিনা ডেভিস সেরা পার্শ্ব অভিনেত্রী হিসেবে অ্যাকাডেমি অ্যাওয়ার্ড অর্জন করেন। পরবর্তী আরও কয়েকটি সিনেমায় তিনি "দ্য বিগ চিল" ও "গ্র্যান্ড ক্যানিয়ন" এর মতোই দেখানোর চেষ্টা করেছেন, মানুষ কেবলমাত্র সামাজিক মর্যাদা ও বস্তুগত নিরাপত্তার মাঝে শান্তি খুঁজে পেতে পারে না। ১৯৯২-এর "দ্য বডিগার্ড" সিনেমা তাকে বেশ ধনী করে দেয়, কিন্তু ১৯৯৪-এ কেভিন কস্‌নারকে সাথে নিয়ে করা এপিক ওয়েস্টার্ন "ওয়াইয়েট আর্প" নব্বইয়ের দশকের সবচেয়ে ব্যবসায়িকভাবে ব্যর্থ সিনেমার একটিতে পর্যবসিত হয়। এরপর চলচ্চিত্র জীবনে আর খুব একটা সফলতা পাননি, মেগ রায়ান ও কেভিন ক্লাইনকে নিয়ে করা "ফ্রেঞ্চ কিস", এবং ২০০৩-এর "ড্রিমক্যাচার" কোনটিই বিশেষ প্রশংসিত হয়নি, যদিও মাঝে ১৯৯৯ সালের "মামফোর্ড" বেশ সফল হয়েছিল।


title: পাল্ম দর

text: পাল্ম দর (; ) ফ্রান্সের কান শহরে প্রতি বছর অনুষ্ঠিত কান চলচ্চিত্র উৎসবে প্রদত্ত সর্বোচ্চ পুরস্কার যা সাধারণত উৎসবের সেরা চলচ্চিত্রের পরিচালককে দেয়া হয়। ফরাসি ভাষায় "পাল্ম দর"-এর অর্থ "স্বর্ণের পাম পাতা" বা "স্বর্ণপত্র" যাকে ইংরেজিতে অনেক সময় "গোল্ডেন পাম" বলা হয়। ১৯৫৪ সাল পর্যন্ত এ নামে কোন পুরস্কারের অস্তিত্ব ছিল না; তখন উৎসবটির সর্বোচ্চ পুরস্কার ছিল "গ্রঁ প্রি দু ফেস্তিভাল আঁতেরনাসিওনাল দু ফিল্ম" যা সেরা চলচ্চিত্র পরিচালককে দেয়া হতো। সে বছর কান শহরের প্রতীক পাম পাতার আদলে একটি পদক নির্মাণের উদ্যোগ নেয়া হয়। ১৯৫৫ সালে প্রথম পাল্ম দর প্রদান করা হয় "মার্টি" সিনেমার জন্য মার্কিন চলচ্চিত্রকার ডেলবার্ট মান-কে।


title: পাল্ম দর

text:
১৯৫৫ সালের পূর্বে এবং ১৯৬৪ থেকে ১৯৭৪ সালের মধ্যে কান উৎসবের সর্বোচ্চ পুরস্কারের নাম ছিল "Grand Prix du Festival International du Film" বা "আন্তর্জাতিক চলচ্চিত্র উৎসবের বৃহৎ পুরস্কার"। এখানে এই নামে যে চলচ্চিত্রগুলো পুরস্কার পেয়েছে সেগুলো উল্লেখ করা হল। বাকিগুলোর তালিকা "পাল্ম দর" অনুচ্ছেদের অধীনে পাওয়া যাবে।
১৯৫৫ সাল থেকে পাল্ম দর দেয়া শুরু হয়। কিন্তু ১৯৬৪ থেকে ১৯৭৪ সাল পর্যন্ত আবার পুরনো নামে পুরস্কার দেয়া হয়েছিল। পুরনো নামে পুরস্কার পাওয়া সিনেমাগুলোর নাম উপরের অনুচ্ছেদে আছে।


title: গ্রীনিচ মান সময়

text: জিএমটি বা গ্রীনিচ মান সময় () এক ধরনের আন্তর্জাতিক মানদণ্ডে প্রণীত সময় পদ্ধতি। এ সময় অঞ্চলটি যুক্তরাজ্য, পর্তুগালসহ পৃথিবীর বিভিন্ন দেশে অনুসরণ করা হয়। ইউটিসি’র সাথে এটি সামঞ্জস্যপূর্ণ হলেও উভয়ের মধ্যে খুবই স্বল্পপরিসরে পার্থক্য বিরাজমান।


title: গ্রীনিচ মান সময়

text: এ নামের অর্থ হচ্ছে ইংল্যান্ডের জ্যোতির্বিদ্যা সংক্রান্ত মান-মন্দির থেকে সৌর সময়ে ০ দ্রাঘিমায় অবস্থিতি। এর মাধ্যমে মধ্যরেখা থেকে সৌর সময়ের দ্বারা অন্যান্য অঞ্চলের সময়ের হিসাব-নিকাশ করা হয়। মধ্যরেখা বা দ্রাঘিমা রেখার এ দ্রাঘিমাকে "মূল মধ্যরেখা" বা "গ্রীনিচ মধ্যরেখা" নামে অভিহিত।


title: গ্রীনিচ মান সময়

text: প্রকৃতপক্ষে লন্ডনের গ্রীনিচ এলাকায় স্থানীয় সময়, সৌর সময় নির্ধারণে গ্রীনিচ মান সময়ের উৎপত্তি যা পরবর্তীতে ধীরেধীরে বৈশ্বিক আদর্শ সময়ে রূপান্তরিত হয়। ইউটিসি’র সাথে বিভ্রান্তি এবং সময় অঞ্চলকে তুলে ধরতে যুক্তরাজ্যের বিবিসি ওয়ার্ল্ড সার্ভিস, রাজকীয় নৌবাহিনী, মেট অফিস এবং আরব বিশ্বের মিডল ইস্ট ব্রডকাস্টিং সেন্টার এবং ওএসএনে গ্রীনিচ মান সময় ব্যবহার করা হতো। এ পরিভাষাটি যুক্তরাজ্য, অস্ট্রেলিয়া, দক্ষিণ আফ্রিকা, ভারত, পাকিস্তান, মালয়েশিয়াসহ কমনওয়েলথভূক্ত দেশ এবং প্রাচীন বিশ্বের অনেক দেশে ব্যবহৃত হচ্ছে। ইংরেজি ভাষাভাষি দেশগুলোয় নৌ-যোগাযোগ ব্যবস্থাপনাসহ কিছু কিছু ক্ষেত্রে অদ্যাবধি জিএমটি ব্যবহৃত হয়ে আসছে।


title: গ্রীনিচ মান সময়

text: স্থানীয় সময় পদ্ধতি থেকে স্পষ্টভাবে নির্দেশনা ও বিভ্রান্তি নিরসনের লক্ষ্যেই গ্রীনিচ মান সময় ব্যবহার করা হতো। জ্যোতিঃশাস্ত্রীয় সনাতনী ধারায় জ্যোতির্বিদগণ সর্বদাই "গ্রীনিচ মান জ্যোতিঃশাস্ত্রীয় সময়" (জিএমএটি) ব্যবহার করতেন যা জিএমটি’র অনুরূপ ছিল। কিন্তু এক্ষেত্রে তা মধ্যাহ্নকাল থেকে শুরু হতো। জ্যোতির্বিদগণ মধ্যরাত থেকে জ্যোতিঃশাস্ত্রীয় দিবস চালু হওয়ায় ১৯২৫ সালে জিএমটি গ্রহণ করেন যা সাধারণ দিনের সময়ের অনুরূপ। পারিভাষিক দৃষ্টিভঙ্গীতে কিছু বিভ্রান্তি দেখা দেয়ায় ১৯২৮ সালে আন্তর্জাতিক জ্যোতিঃশাস্ত্রীয় সংস্থা গ্রীনিচ মধ্যরেখার প্রমাণ সময়কে বৈশ্বিক সময়ে পরিবর্তন করে। কিন্তু জ্যোতির্বিদগণ গ্রীনিচ মান সময় পরিভাষাটি দীর্ঘদিন ব্যবহার করেননি। পরবর্তীকালে সাধারণ্যের ব্যবহারের উদ্দেশ্যে কিছুটা পরিবর্তিত করে স্থানাংকিত আন্তর্জাতিক সময় (ইউটিসি) রাখা হয়। ১ জানুয়ারি, ১৯৭২ তারিখে ইউটিসি প্রবর্তনের পূর্বে গ্রীনিচ মান সময় বা জুলু সময় বৈশ্বিক সময়ের সাথে মিল ছিল ও আদর্শ জ্যোতিঃশাস্ত্রীয় ধারনা হিসেবে অনেক কারিগরী বিষয়ে ব্যবহার করা হয়েছিল।


title: গ্রীনিচ মান সময়

text: যুক্তরাজ্যে শীতকালে আনুষ্ঠানিকভাবে জিএমটি এবং গ্রীষ্মকালে ব্রিটিশ গ্রীষ্মকালীন সময় ব্যবহৃত হচ্ছে। জিএমটি পশ্চিম ইউরোপীয় সময়ের অনুরূপ।


title: গ্রীনিচ মান সময়

text: ঐতিহাসিকভাবে জিএমটি শব্দটি দুইটি ভিন্ন সম্মেলনের মাধ্যমে ব্যবহারের উপযোগী করা হয়। কখনো কখনো নম্বরকৃত ঘন্টা মধ্যরাত এবং কখনো কখনো দুপুর থেকে শুরু হয়েছে। অন্য দু’টি পৃথক ও স্বতন্ত্র পরিভাষা বৈশ্বিক সময় এবং স্থানাংকিত আন্তর্জাতিক সময় এ বিতর্কে অংশগ্রহণ করেনি। এরা সর্বদাই মধ্যরাতকে শূন্য ঘন্টারূপে নির্দেশ করে আসছে। জ্যোতির্বিদগণ পরবর্তী জিএমটি সম্মেলনে তাদের পর্যবেক্ষণকৃত তথ্য সরলীকরণের উদ্দেশ্যে প্রত্যেক বর্ষপঞ্জীর তারিখগুলোয় মধ্যরাতকে অগ্রাধিকার দিয়ে আসছে।


title: তাহের ইয়াহিয়া

text: তাহের ইয়াহিয়া (১৯১৬ – ১৯৮৬) (আরবি : طاهر يحيى) ছিলেন ইরাকের দুই মেয়াদের প্রধানমন্ত্রী। ১৯৬৩ – ১৯৬৫ ও ১৯৬৭ – ১৯৬৮ মেয়াদে তিনি দায়িত্ব পালন করেন। তিনি বাগদাদ মিলিটারি ক্যাডেট কলেজ ও স্টাফ কলেজে শিক্ষালাভ করেন। উত্তর ও মধ্য ইরাকের খ্যাতনামা তামাক ব্যবসায়ী মোল্লা ইয়াহিয়া আল-ওগাইলি ছিলেন তার পিতা। তিনি তার পিতার চতুর্থ সন্তান। ষোল বছর বয়সে তিনি বাগদাদ টিচার্স কলেজে যোগদান করেন। গ্র্যাজুয়েশনের এক বছরের পর তিনি এখানে শিক্ষক হিসেবে যোগ দেন। এরপর তিনি যুদ্ধবিদ্যার উপর পড়াশোনা করেন। ইরাকি সেনাবাহিনীতে তিনি একজন অশ্বারোহী অফিসার ছিলেন ও সেনাবাহিনীতে পোলো খেলতেন। ১৯৪৮ সালের আরব-ইসরায়েল যুদ্ধের সময় তিনি ইরাকি আর্মর্ড কোম্পানিকে নেতৃত্ব দেন। গেশেরে কিব্বুতজের যুদ্ধে তিনি আহত হন। এই যুদ্ধের জন্য ইরাকের যুবরাজ আবদুল্লাহ তাকে দুটি পদক প্রদান করেন।


title: তাহের ইয়াহিয়া

text: মেয়াদের শেষের দিকে তিনি রাষ্ট্রপতি আরিফকে আসন্ন বাথ পার্টির অভ্যুত্থানের ব্যাপারে সতর্ক করেন। কিন্তু রাষ্ট্রপতি তার কথায় কর্ণপাত করেননি। ফলে ১৯৬৮ সালের ৮ জুলাই ইয়াহিয়া পদত্যাগ করেন। এর এক সপ্তাহ পরে অভ্যুত্থান সংঘটিত হয়। সেদিন সকালেই ইয়াহিয়াকে গ্রেপ্তার করা হয় ও আরিফকে লন্ডনে পাঠিয়ে দেয়া হয়।


title: তাহের ইয়াহিয়া

text: ইয়াহিয়া তিন বছর কারাগারে ছিলেন। কারাগারে তাকে নির্যাতন করা হয়। ১৯৭১ সালে তিনি মুক্তি পান। কিন্তু তাকে গৃহবন্দী করে রাখা হয়। ১৯৮৬ সালে বাগদাদে তার বাসভবনে মৃত্যুবরণের আগ পর্যন্ত তিনি গৃহবন্দী ছিলেন।


title: তাহের ইয়াহিয়া

text: প্রধান অফিসার খালিদ বাত্তালিন ১৯৫২


title: তাহের ইয়াহিয়া

text: ২০তম ব্রিগেডের কমান্ডার ১৯৫৫


title: তাহের ইয়াহিয়া

text: পুলিশ ও নিরাপত্তা ব্যবস্থার প্রধান জুলাই ১৪, ১৯৫৮


title: তাহের ইয়াহিয়া

text: চীফ অব স্টাফ ফেব্রুয়ারি ৮, ১৯৬৩


title: তাহের ইয়াহিয়া

text: প্রতিরক্ষা মন্ত্রী, অন্তর্বর্তীকালীন ১৯৬৪


title: .বিই

text:
.বিই বেলজিয়ামের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি ১৯৮৯ সালে সক্রিয় হয় ও তখন ক্যাথোলিক বিশ্ববিদ্যালয় লিউভ্যান এর অধীন পিয়েরে ভারবিতেন দ্বারা নিয়ন্ত্রিত হত। ২০০০ সালে এর নিয়ন্ত্রন ক্ষমতা ডিএনএস বেলজিয়াম এর কাছে অর্পণ করা হয়। জুন, ২০১৩ এর হিসেব অণুযায়ী বর্তমান নিবন্ধিত ডোমেইন নামের সংখ্যা ১,৩৯২,৪৭৭।
নভেম্বর ২০০৫ সালে ঘোষণা করা হয়, ২০০৬ সালের জানুয়ারির পূর্ব পর্যন্ত সকল প্রাথমিক নিবন্ধন বিনামূল্যে করা হবে। এই ঘোষণার প্রথম দিনেই ১৭,০০০ আবেদন জমা পরেছিল। সরাসরি .বিই এর অধীন নিবন্ধন করা যায়। তবে বেলজিয়ামের কিছু প্রধান শিক্ষা প্রতিষ্ঠান তৃতীয় স্তরের (ac.be) ডোমেইন নাম ব্যবহার করে থাকে। ডোমেইন নামের জন্য যে কোন আবেদন নিবন্ধিত প্রতিনিধির মাধ্যমে করতে হয়।


title: .বিই

text: ইউটিউব ওয়েবসাইট তাদের ভিডিওর সংক্ষিপ্ত ইউরাএল হিসেবে .বিই (youtu.be) ব্যবহার করে থাকে। উদাহরণস্বরুপ, www.youtube.com/watch?v=CODE এই ইউআরএলটির সংক্ষিপ্ত youtu.be/CODE


title: .বিএফ

text: .বিএফ বুর্কিনা ফাসোর কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধনের জন্য এআরসিই ওয়েবসাইটে আবেদন করতে হয়। অফিসিয়াল নিবন্ধন ফরম পিডিএফ আকারে http://www.artel.bf/IMG/File/domaine-bf.pdf এই ইউআরএল এ পাওয়া যাবে।


title: .বিজি

text:
.বিজি বুলগেরিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বর্তমানে রেজিস্টার.বিজি এটি নিয়ন্ত্রন করছে।
ডোমেইন নাম নিবন্ধনের আবেদন করতে হলে নিম্নোক্ত নীতিমালা অণুসরন করতে হয়,২০০৬ সালের মাঝামাঝি থেকে নিবন্ধনের জন্য ৫০ ইউএসডি ও প্রতি বছর ৫০ ইউএসডি (ভ্যাটসহ মোট ১২০ ইউএসডি প্রথম বছর) করে পরিশোধ করতে হত। স্থানীয়দের জন্য এই মূল্য অত্যধিক হওয়ায় অনেক বুলগেরিয়ান সাইট .কম এর অধীনে (esp -bg.com), নিবন্ধন করা। এছাড়া .ওআরজি, .নেট ইত্যাদি ডোমেইনের মূল্য তুলনামুলকভাবে কম হওয়ায় (৮-১২ ইউএসডি প্রতি বছর) অনেকেই এই ডোমেইন নামগুলো ব্যবহার করে।


title: .বিজি

text: ২৫ আগস্ট, ২০০৮ থেকে .বিজি ডোমেইন নিবন্ধন প্রক্রিয়া তুলনামুলকভাবে সহজ করা হয়। এজন্য কোন প্রকার ট্রেডলাইসেন্স অথবা কম্পানি নামের দরকার হয় না। এছাড়াও নতুন গঠিত আরবিট্রেশন কমিটি নিবন্ধন প্রক্রিয়া সহজতর করেছে। ১৮ সেপ্টেম্বর, ২০০৬ থেকে কিছু তৃতীয় স্তরের ডোমেইন চালু করা হয় যেমন, a.bg, b.bg ইত্যাদি। এ ডোমেইনগুলো কম মূল্যে (১২ ইউএসডি+ভ্যাটসহ) ও অনেক কম শর্তে নিবন্ধনের সুযোগ দেওয়া হয়। এই ডোমেইনগুলো মূলত ব্যাক্তিগতভাবে নিবন্ধনের জন্য চালু করা হয়েছে।


title: .বিএইস

text: .বিএইস বাহরাইনের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বিএটেলকো এটি নিয়ন্ত্রন করে থাকে।


title: .বিজে

text: .বিজে বেনিনের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বেনিনের স্টেশন ও টেলিকমিউনিকেশন অফিস এটি নিয়ন্ত্রন করে থাকে।


title: .বিজে

text: .বিজে ডোমেইন দুটি শ্রেণীতে বিভক্ত: পাবলিক ডোমেইন (.bj, .gouv.bj, .mil.bj, .edu.bj, .gov.bj, .asso.bj) ও বিভিন্ন সেক্টরে যেমন, .barreau.bj, .com.bj ইত্যাদি। ডোমেইন নামে এ থেকে জেড পর্যন্ত যে কোন অক্ষর, ০ থেকে ৯ পর্যন্ত যে কোন সংখ্যা ও হাইপেন ব্যবহার করার অনুমতি রয়েছে। কিন্তু ডোমেইন নামের শুরুতে বা শেষে হাইপেন ব্যবহার করা যায়ে না।


title: গোলাপি শালিক

text: গোলাপি শালিক (বৈজ্ঞানিক নাম: "Strunus roseus"), গোলাপি কাঠশালিক বা লাল ময়না Sturnidae (স্টার্নিডি) গোত্র বা পরিবারের অন্তর্গত "Sturnus" (স্টার্নাস) গণের অন্তর্গত এক প্রজাতির মাঝারি গায়ক পাখি। অনেক সময় প্রজাতিটিকে "Pastor" গণের অন্তর্গত বলে মনে করা হয়। গোলাপি শালিকের বৈজ্ঞানিক নামের অর্থ "গোলাপি কাঠশালিক" (লাতিন: "sturnus" = কাঠশালিক, "roseus" = গোলাপি)। পাখিটি বাংলাদেশ, ভারত ছাড়াও দক্ষিণ ও মধ্য এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১৬ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। এরা উঁচু ও খাড়া পর্বতের গায়ে গর্ত করে বা ফাটলে গাঙ শালিকের মতো দল বেঁধে বিশাল কলোনি তৈরি করে বাসা বানায়। স্ত্রী শালিক তাতে তিন থেকে পাঁচটি ফিকে নীল রঙের ডিম পাড়ে।


title: গোলাপি শালিক

text: গোলাপি শালিক আকারে ভাত শালিক, ঝুঁটি শালিক বা গো শালিকের মতোই; প্রায় ২৩ সেন্টিমিটারের মত লম্বা। আর ওজন প্রায় ৬৪ গ্রাম। প্রাপ্তবয়স্ক গোলাপি শালিকের দেহের গোলাপি রঙের জন্য সহজেই অন্য প্রজাতির শালিক থেকে আলাদা করে চেনা যায়। এদের মাথা, মুখমণ্ডল, ঘাড়, গলা, ডানা ও লেজ চকচকে কালো। পিঠ, বুক, পেট ও তলপেট হালকা গোলাপি। ঠোঁট, পা ও নখ ফ্যাকাশে কমলা।


title: গোলাপি শালিক

text: গোলাপি শালিকের মূল আবাস এলাকা মধ্যপ্রাচ্য ও মধ্য এশিয়া।


title: গোলাপি শালিক

text: গোলাপি শালিক পোকামাকড়, ফল, ফুল-ফলের রস, শস্যদানা ইত্যাদি খেতে পছন্দ করে। আর তাই খাবারের খোঁজে চষা জমি, ফুল বা ফলের বাগানের আশপাশে ঘুরে বেড়ায়।


title: গোলাপি শালিক

text: গোলাপি শালিক পারিবারিক বা বড় দলে কৃষিজমি, স্যাঁতসেঁতে তৃণভূমি, ফুল-ফলের বাগান ও কাঁটা ঝোপে বিচরণ করে। এরা পরিষ্কার ও উচ্চ স্বরে ডাকে।


title: গোলাপি শালিক

text: গোলাপি শালিক সাধারণত মে থেকে জুন মাসে প্রজনন করে। স্ত্রী-পুরুষ দেখতে একই রকম। শুধু প্রজনন মৌসুমে পুরুষের দেহের রং কিছুটা উজ্জ্বল হয় ও মাথার ঝুঁটিটিও স্পষ্ট হয়ে ওঠে। স্ত্রীর ঝুঁটি কিছুটা ছোট হয়।


title: .বিএম

text: .বিএম বারমুডার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি মার্চ, ১৯৯৩ সালে বারমুডা কলেজের তত্বাবধানে চালু হয়েছিল ও এরপর ২০০৭ সাল থেকে বারমুডার রেজিস্টার জেনারেল কর্তৃক নিয়ন্ত্রিত হচ্ছে।


title: .বিএম

text: পাঁচটি দ্বিতীয় স্তরের ডোমেইন রয়েছে:


title: .বিএন

text: .বিএন ব্রুনাই দারুস্সালামের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি টেলিকম ব্রুনাই বারহাদ অথবা শুধু টেলিব্রু নিয়ন্ত্রন করে থাকে। এটি পূর্বে জাবাতান টেলিকম, ব্রুনাই নামে পরিচিত ছিল।


title: .বিও

text: .বিও বলিভিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এডসিভ এটি নিয়ন্ত্রন করে থাকে। ফেব্রুয়ারি ২০১১ সালে নিক নিবন্ধন মূল্য নির্ধারণ করে প্রতি বছর $৪০ ইউএসডি অথবা ২৮০ $বিএস তৃতীয় স্তরের জন্য এবং প্রতি বছর $১৪০ ইউএসডি অথবা ৯৮০ $বিএস দ্বিতীয় স্তরের জন্য। নিবন্ধনের জন্য আবেদন শুধুমাত্র দ্বিতীয় বা তৃতীয় স্তরে গ্রহণ করা হয়।


title: .বিএস

text: .বিএস বাহামাসের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বাহামাস কলেজ এটি নিয়ন্ত্রন করে থাকে।


title: .বিএস

text: মোট ছয়টি দ্বিতীয় স্তরের ডোমেইন নাম রয়েছে:


title: .বিটি

text: .বিটি ভুটানের (འབྲུག་ཡུལ) কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ভুটানের যোগাযোগ মন্ত্রণালয় এটি নিয়ন্ত্রন করে থাকে। নভেম্বর ৭, ২০০৫ সালের তথ্যমতে, এই ডোমেইন নামে মোট ৮৪ টি নাম নিবন্ধিত হয়েছে।


title: আবদুল্লাতিফ কাশিশ

text: আবদুল্লাতিফ কাশিশ (, ফরাসি: Abdellatif Kechiche) (জন্ম: ৭ই ডিসেম্বর, ১৯৬০) একজন তিউনিসীয়-ফরাসি চলচ্চিত্র পরিচালক ও চিত্রনাট্যকার। তার জন্ম তিউনিসিয়ার রাজধানী তিউনিসে হলেও মাত্র ৬ বছর বয়সে বাবা-মা'র সাথে ফ্রান্সের নিস শহরে চলে আসেন। চলচ্চিত্র নির্মাণ শুরু করেছিলেন ২০০০ সালের "La Faute à Voltaire" এর মাধ্যমে। পরবর্তীতে ২০০৮ সালে "L'Esquive" সিনেমার জন্য ফ্রান্সের সর্বোচ্চ চলচ্চিত্র পুরস্কার সেজার দু সিনেমা (সেজার অ্যাওয়ার্ড) লাভ করেন। তবে এখন পর্যন্ত তার সবচেয়ে বড় সফলতা ২০১৩ সালের কান চলচ্চিত্র উৎসবে "La Vie d'Adèle" সিনেমার জন্য পালমে দোর অর্জন।


title: .বিজেড

text: .বিজেড বেলিজির কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বেলিজি বিশ্ববিদ্যালয় কর্তৃক এটি নিয়ন্ত্রিত হয়। দ্বিতীয় স্তরের অধীন কিছু তৃতীয় স্তরের ডোমেইন,ইতালির অনেক ওয়েবসাইটে এই ডোমেইন ব্যবহার করা হয়। সাউথ টাইরোলের সরকারি সংক্ষিপ্ত নাম বিজেড। তাই তারা .bz.it সাবডোমেইন ব্যবহার করে থাকে। তাছাড়া ওপেন সোর্স গেমস সার্ভার বিজেডফ্ল্যাগস তাদের নামের শেষে .বিজেড ব্যবহার করে।


title: কেদারনাথ দাস

text: স্যার কেদারনাথ দাস ব্রিটিশ ভারতের একজন প্রসিদ্ধ ধাত্রীবিশারদ ছিলেন।


title: কেদারনাথ দাস

text: কেদারনাথ হিন্দু স্কুল থেকে পড়াশোনা শেষ করে স্কটিশ চার্চ কলেজ থেকে এফ.এ পাশ করেন। তিনি ১৮৯২ খৃষ্টাব্দে কলকাতা মেডিক্যাল কলেজ থেকে এম.বি পাশ করার পরে ১৮৯৫ খৃষ্টাব্দে মাদ্রাজ বিশ্ববিদ্যালয় থেকে স্ত্রীরোগবিদ্যা ও ধাত্রীবিদ্যায় এম.ডি. ডিগ্রী পান।


title: কেদারনাথ দাস

text: কেদারনাথ প্রথমে কিছুদিন প্রেসিডেন্সী কলেজে স্বাস্থ্যবিধান সংক্রান্ত বিজ্ঞান নিয়ে অধ্যাপনা করার পর ১৮৯৯ খৃষ্টাব্দে ক্যাম্পবেল মেডিক্যাল স্কুলে ধাত্রীবিদ্যায় অধ্যাপক নিযুক্ত হন। ১৯১৮ খৃষ্টাব্দে সেখান থেকে অবসর গ্রহণের পর কারমাইকেল মেডিক্যাল কলেজে স্ত্রীরোগবিদ্যা ও ধাত্রীবিদ্যার অধ্যাপক পদে যোগ দেন এবং ১৯২২ খৃষ্টাব্দে সেখানকার অধ্যক্ষ নিযুক্ত হন এবং আমৃত্যু ঐ পদ অলংকৃত করেন। তিনি কলকাতা বিশ্ববিদ্যালয়ের চিকিত্সাবিদ্যা বিভাগের ডীন ছিলেন।


title: কেদারনাথ দাস

text: কেদারনাথ "আমেরিকান গাইনিকোলজিক্যাল সোসাইটি" এবং "আমেরিকান অ্যাসোসিয়েশন অব অব্সটেট্রিসিয়ান্স, গাইনিকোলজিস্টস অ্যান্ড অ্যাবডোমিনাল সার্জেন্স" এর সাম্মানিক ফেলো ছিলেন। তিনি "ব্রিটিশ কলেজ অব অব্সটেট্রিসিয়ান্স অ্যান্ড গাইনিকোলজিস্টস" শিক্ষা প্রতিষ্ঠানের প্রতিষ্ঠাতা সদস্য ছিলেন। তিনি ১৯০১ খৃষ্টাব্দে "ব্রিটিশ মেডিক্যাল অ্যাসোসিয়েশনের" সদস্যপদ গ্রহণ করেন।


title: কেদারনাথ দাস

text: কেদারনাথ দাসের কর্ম জীবনের প্রথম দিকে বহু ভারতীয় ও বিদেশী গবেষণা মূলক পত্রিকায় মধুমেহ, মস্তিষ্কের টিউমার, ধনুষ্টঙ্কার প্রভৃতি বিভিন্ন বিষয়ে তাঁর প্রবন্ধ ছাপা হয়। ধাত্রীবিদ্যায় তাঁর প্রথম গবেষণা মূলক পুস্তক "এ হ্যান্ডবুক অব অব্সটেট্রিক্স" ১৯১৪ খৃষ্টাব্দে ছাপা হয়। ১৯২০ খৃষ্টাব্দে তাঁর দ্বিতীয় পুস্তক "এ টেক্সটবুক অব মিডওয়াইফারী" প্রকাশ হয়। ১৯২৮ খৃষ্টাব্দে প্রসবকালীন ফরসেপ্সের ওপর তাঁর বিখ্যাত পুস্তক "অব্সটেট্রিক ফরসেপ্স" প্রকাশ হয়।


title: কেদারনাথ দাস

text: ভারতীয় মহিলাদের গঠনপ্রকৃতি ও অপেক্ষাকৃত ছোট আকারের ভারতীয় শিশুদের কথা মাথায় রেখে কেদারনাথ এক বিশেষ ধরণের লম্বা ও বক্র প্রসবকালীন ফরসেপ্সের নির্মাণ করেন যা দাসের ফরসেপ্স নামে বিশ্বে প্রচলিত এবং এখনো ভারতে প্রসবকালে বহু ব্যবহৃত হয়ে থাকে। এই ফরসেপ্স অনুরূপ পশ্চিমী যন্ত্রগুলি অপেক্ষা ওজনে হাল্কা ও দৈর্ঘ্যে হ্রস্ব।


title: কেদারনাথ দাস

text: চিকিৎসাবিদ্যায় তাঁর কর্মকাণ্ডের জন্য ১৯১৮ খৃষ্টাব্দে তাঁকে "কম্প্যানিয়ন অব দ্য অর্ডার অব দ্য ইন্ডিয়ান এম্পায়ার" করা হয় এবং ১৯৩৩ খৃষ্টাব্দের জুলাই মাসে ব্রিটিশ সরকার তাঁকে নাইটহুড খেতাব প্রদান করেন।


title: শামসুদ্দীন ইলিয়াস শাহ

text: শামসুদ্দীন ইলিয়াস শাহ (১৩৪২-১৩৫৮) ছিলেন বাংলার একজন স্বাধীন শাসনকর্তা। তিনি ১৩৪২ সালে সোনারগাঁও বিজয়ের পর লখনৈতির সুলতান হন। শামসুদ্দীন ইলিয়াস শাহ অবিভক্ত বাংলার প্রথন মুসলিম স্বাধীন সুলতান ছিলেন এবং ইলিয়াস শাহী বংশের সূচনা করেন। ইলিয়াস শাহী বংশ ১৩৪২ সাল থেকে ১৪১৫ সাল পর্যন্ত একটানা ৭৩ বছর ধরে অবিভক্ত বাংলা শাসন করে এবং এরপর মাঝখানে প্রায় ২০ বছর বাদ দিয়ে আরো ৫২ বছর তাদের শাসন কায়েম থাকে। ইলিয়াস শাহের মৃত্যুর পর তার পূত্র সিকান্দার শাহ ক্ষমতায় আসেন।


title: শামসুদ্দীন ইলিয়াস শাহ

text: শামসুদ্দীন ইলিয়াস শাহ প্রথম জীবনে দিল্লির সালতানাতের অধীনে চাকরী করতেন। কিন্তু কিছু সমস্যা সৃষ্টি হওয়ার কারনে তিনি বাংলা পালিয়ে আসেন এবং তৎকালীন বাংলায় দিল্লির প্রাদেশিক গভর্নর ইজাজউদ্দীন ইয়াহিয়ার অধীনে কাজ করা শুরু করেন। ১৩৩৮ সালে ইজাজউদ্দীন ইয়াহিয়ার মৃত্যু হলে শামসুদ্দীন ইলিয়াস শাহ সাতগাঁওয়ের ক্ষমতা দখল করেন এবং একে দিল্লির অধীন থেকে মুক্ত ঘোষণা করেন। ১৩৪২ সালে প্রায় দুই বছর ধরে চলা যুদ্ধে লখনৈতির সুলতান আলাউদ্দীন আলী শাহকে পরাজিত করে তিনি লখনৌতির শিংহাসনে আরোহন করেন এবং ইলিয়াস শাহী বংশের সূচনা করেন।


title: ইলিয়াস শাহী রাজবংশ

text: ইলিয়াস শাহী বংশ মধ্যযুগে বাংলার প্রথম স্বাধীন রাজবংশ যা বাংলাকে চৌদ্দ এবং পনের শতকে শাসন করেছে। ইলিয়াস শাহী বংশের প্রতিষ্ঠাতা শামসুদ্দীন ইলিয়াস শাহ যিনি দিল্লির অধীন থেকে বাংলাকে মুক্ত করে বাংলায় স্বাধীন সুলতানী কায়েম করেন। শামসুদ্দীন ইলিয়াস শাহ যদিও তার রাজধানী পান্ডুয়ায় স্থাপন করেন পরবর্তীতে ১৪৫৩ সালে নাসিরউদ্দীন মাহমুদ সেই রাজধানীকে লখনৌতি তে স্থাপন করেন।


title: ইলিয়াস শাহী রাজবংশ

text: ১৪১৫ সালে ইলিয়াস শাহি বংশকে পরাজিত করে রাজা গণেশ রাজ্য দখল করে নেন। রাজা গণেশের পুত্র যাদু ইসলাম ধর্ম গ্রহণ করে জালাল উদ্দীন মোহাম্মদ শাহ নাম ধারণ করেন এবং তার পিতার উত্তরসুরি হন। তার পুত্র শামসউদ্দীন আহমেদ শাহ পরবর্তীকালে মৃত্যুবরণ করলে শামসউদ্দীন ইলিয়াস শাহের উত্তরশুরী নাসিরউদ্দিন মাহমুদ শাহ পুনরায় ইলিয়াস শাহী বংশ প্রতিষ্ঠা করেন। ইলিয়াস শাহী বংশের শেষ উত্তরসুরি জালালউদ্দিন ফাতেহ শাহ তার হাবশী সেনাপতি কর্তৃক নিহত হলে ইলিয়াস শাহী বংশের সমাপ্তি ঘটে।


title: এম হারুন-অর-রশিদ

text: লেফটেন্যান্ট জেনারেল (অব.) এম হারুন-অর-রশিদ বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: এম হারুন-অর-রশিদ

text: এম হারুন-অর-রশিদের পৈতৃক বাড়ি চট্টগ্রাম জেলার হাটহাজারী উপজেলার কাটিরহাট গ্রামে। তাঁর বাবার নাম মাহামুদুল হক এবং মায়ের নাম জরিনা বেগম। তাঁর স্ত্রীর নাম লায়লা নাজনীন। তাঁদের এক মেয়ে ও এক ছেলে।


title: এম হারুন-অর-রশিদ

text: এম হারুন-অর-রশিদ ১৯৭১ সালে পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে কর্মরত ছিলেন। মুক্তিযুদ্ধ শুরু হলে শাফায়াত জামিলের (বীর বিক্রম) নেতৃত্বে ব্রাহ্মণবাড়িয়ায় চতুর্থ ইস্ট বেঙ্গলের বাঙালি সেনারা বিদ্রোহ করেন। এতে তাঁর ভূমিকা ছিল অনন্য।


title: এম হারুন-অর-রশিদ

text: ২০০০ সালের ২৪ ডিসেম্বর তিনি লেফটেন্যান্ট জেনারেল পদে উন্নীত হয়ে বাংলাদেশ সেনাবাহিনীর প্রধান নিযুক্ত হন । ১৬ জুন ২০০২ জেনারেল হাসান মশহুদ তার স্থলাভিষিক্ত হন । অবসর গ্রহণের পর হারুন অস্ট্রেলিয়া, নিউজিল্যান্ড ও ফিজিতে বাংলাদেশের রাষ্ট্রদূত হিসেবে দায়িত্ব পালন করেছেন ।


title: এম হারুন-অর-রশিদ

text: প্রাথমিক ভাবে প্রতিরোধযুদ্ধের পর মে মাসের মাঝামাঝি আখাউড়া-মুকুন্দপুর রেলপথে হারুন-অর-রশিদ কয়েকজন সহযোদ্ধাকে নিয়ে পাকিস্তান সেনাবাহিনীর রসদবাহী ট্রেনে অ্যাম্বুশ করেন। আগে খবর পেয়ে রেলপথের এক স্থানে বিস্ফোরক স্থাপন করে সহযোদ্ধাদের নিয়ে অপেক্ষায় ছিলেন তিনি। ট্রেনটি আসামাত্র সুইচ টিপে বিস্ফোরণ ঘটান। এতে রেলবগি ও রেলপথের একাংশের ব্যাপক ক্ষতি এবং কয়েকজন পাকিস্তানি সেনা নিহত হয়। এম হারুন-অর-রশিদ পরবর্তী সময়ে ২ নম্বর সেক্টরের অধীনে যুদ্ধ করেন। তাঁর যুদ্ধ এলাকা ছিল ব্রাহ্মণবাড়িয়া জেলার কসবা ও আখাউড়ার একাংশ। এ এলাকায় অনেক যুদ্ধ সংঘটিত হয়। ২০ নভেম্বর কসবার চন্দ্রপুরের যুদ্ধে তিনি তাঁর দল নিয়ে সাহসিকতার সঙ্গে যুদ্ধ করেন। ১৯৭১ সালে ব্রাহ্মণবাড়িয়া জেলার আখাউড়ার উত্তরে কালাছড়া চা-বাগান এলাকায় ছিলো পাকিস্তান সেনাবাহিনী ঘাঁটি। ৩ আগস্ট রাতে মুক্তিবাহিনীর দুটি দল এখানে আক্রমণ চালায়। এ আক্রমণে সার্বিক নেতৃত্ব দেন এম হারুন-অর-রশিদ। পাকিস্তানি সেনাদের একটি দল কালাছড়া চা-বাগানে অবস্থান করছে এমন খবর পেয়ে তাদের গতিবিধি লক্ষ্য করার জন্য লোক নিয়োগ করেন তিনি। তাদের আক্রমণের জন্য নিয়মমাফিক এক ব্যাটালিয়ন শক্তি প্রয়োজন ছিল কিন্তু সে অনুযায়ী মুক্তিযোদ্ধা দল ছিলো না। কিন্তু এম হারুন-অর-রশিদ সাহস করে প্রস্তুতি নেন। এ সময়ে তাঁর অধীনে দুই কোম্পানি মুক্তিযোদ্ধা ছিলেন। একটি কোম্পানি পরিচালনার দায়িত্ব দেয়া হয় শহীদ হাবিলদার হালিমকে অন্যটির দায়িত্ব তিনি নিজেই নেন। তবে দুই কোম্পানির সার্বিক নেতৃত্বই তাঁর হাতে ছিল। একদিন রাতে তাঁরা দুটি দলে ভাগ হয়ে পাকিস্তানি অবস্থানে আঘাত হানেন। তবে হাবিলদার হালিম এ যুদ্ধে শহীদ হয়ে যাওয়ায় সে দলটি আর সামনে অগ্রসর হতে পারেননি। পরে এম হারুন-অর-রশিদ তাঁর কোম্পানি নিয়ে পাকিস্তানি ক্যাম্প আক্রমণ করেন। তাঁর দলের আক্রমণে পাকিস্তানি অনেক সেনা হতাহত হয়। কিছু পাকিস্তানি সেনা বাংকারে আশ্রয় নেয়। মুক্তিযোদ্ধারা বাংকারে গ্রেনেড চার্জ করে তাদের হত্যা করেন। পরবর্তীতে অবস্থানরত পাকিস্তানি সেনাদের পর্যুদস্ত করে স্থানটি দখল করেন মুক্তিযোদ্ধারা। কালাছড়া থেকে একটি এলএমজিসহ প্রায় ১০০ অস্ত্র এবং ২৭ জন পাকিস্তানি সেনার মৃতদেহ পাওয়া যায়। মুক্তিযোদ্ধাদের দুজন শহীদ ও সাতজন আহত হন। এর পর থেকে কালাছড়া সব সময় মুক্ত ছিল।


title: ক্যালকাটা মেডিক্যাল স্কুল

text: ব্রিটিশ ভারতে যে কয়েকটি বেসরকারী চিকিৎসা বিজ্ঞান শিক্ষাপ্রতিষ্ঠান গড়ে ওঠে, তার মধ্যে ক্যালকাটা মেডিক্যাল স্কুল অন্যতম।


title: ক্যালকাটা মেডিক্যাল স্কুল

text: ১৮৮৬ খৃষ্টাব্দে যুক্তরাজ্যর এডিনবরা বিশ্ববিদ্যালয় থেকে চিকিৎসাশাস্ত্রে উচ্চশিক্ষা সমাপ্ত করে ডঃ রাধাগোবিন্দ কর ভারতে ফিরে আসলে কলিকাতায় একটি জাতীয় চিকিৎসা প্রতিষ্ঠান তৈরীর উদ্দেশ্যে তিনি একটি বৈঠক আহ্বান করেন । ঐ সালের ১৮ অক্টোবর ডঃ মহেন্দ্রনাথ ব্যানার্জী, ডঃ অক্ষয় কুমার দত্ত, ডঃ বিপিন বিহারী মৈত্র, ডঃ এম. এল. দে, ডঃ বি. জি ব্যানার্জী এবং ডঃ কুন্দন ভট্টাচার্য্যের মত কলিকাতার বিখ্যাত চিকিৎসকদের উপস্থিতিতে ঐ বৈঠকে ব্রিটিশ শাসকদের অধীনে সরকারি প্রতিষ্ঠান থেকে পৃথক একটি মেডিক্যাল স্কুল স্থাপনের সিদ্ধান্ত হয়। এই সিদ্ধান্ত থেকে ১৬১, বৈঠকখানা বাজার রোডে ক্যালকাটা স্কুল অব মেডিসিন প্রতিষ্ঠিত হয় এবং শীঘ্রই ১১৭, বৌবাজার স্ট্রীটে স্থানান্তরিত হয়। ডঃ জগবন্ধু বসু এই প্রতিষ্ঠানের প্রথম সভাপতি এবং ডঃ রাধাগোবিন্দ কর প্রথম সম্পাদক নির্বাচিত হন। পঠনপাঠনের জন্য সরকারী ক্যাম্পবেল মেডিক্যাল স্কুলের চিকিৎসা পাঠ্যক্রম গৃহীত হয়। বাংলা ভাষাকে শিক্ষাদানের মাধ্যম হিসেবে স্থির করা হয়। এবং পঠন পাঠনের সময়কাল নির্ধারিত হয় ৩ বছর। ১৮৮৭ খৃষ্টাব্দের আগস্ট মাসে এই স্কুলের নাম পরিবর্তন করে ক্যালকাটা মেডিক্যাল স্কুল রাখা হয় এবং ১৮৮৯ খৃষ্টাব্দে ডঃ লাল মাধব মুখার্জী ক্যালকাটা মেডিক্যাল স্কুল ব্যবস্থাপনা কমিটির সভাপতি এবং ডঃ রাধাগোবিন্দ কর সম্পাদক নির্বাচিত হন।


title: ক্যালকাটা মেডিক্যাল স্কুল

text: স্কুল কর্তৃপক্ষ নিজস্ব তহবিল থেকে আট হাজার টাকা খরচ করে ধীরে ধীরে বক্তৃতাগৃহ, রোগবিদ্যা ও ভেষজের মিউজিয়াম, পরীক্ষাগার, শবব্যবচ্ছেদের ঘর, গ্রন্থাগার এবং বহির্বিভাগীয় অনাবাসিক চিকিৎসা বিভাগ তৈরী করে। শবব্যবচ্ছেদের জন্য মৃতদেহ কলকাতা মেডিক্যাল কলেজ এবং মেয়ো নেটিভ হাসপাতাল থেকে সংগৃহীত হত। ১৮৯৭ খৃষ্টাব্দে এই স্কুল কলকাতা বিশ্ববিদ্যালয়ের বিজ্ঞান কলেজের নিকটে ২২৮, আপার সার্কুলার রোডে স্থানান্তরিত করা হয়।


title: ক্যালকাটা মেডিক্যাল স্কুল

text: ১৮৯৮ খৃষ্টাব্দে শ্যামবাজার এবং বেলগাছিয়ার মধ্যবর্তী একটি স্থানের দশ বিঘা জমি ২৫,০০০ টাকায় ক্রয় করা হয়। প্রথমে এখানে ৭০,০০০ টাকা খরচ করে ৩০ শয্যার অন্তর্বিভাগ বিশিষ্ট একটি একতলা হাসপাতাল ভবন নির্মাণ করা হয়। ব্যয়ের ১৫,০০০ টাকা প্রিন্স অ্যালবার্ট ভিক্টর এর ভারতদর্শনের স্মৃতিরক্ষা তহবিল থেকে পাওয়া যায় এবং ভবনের নাম তার নামে রাখা হয়। ১৮৯৯ খৃষ্টাব্দে তৎকালীন বাংলার লেফটেনেন্ট গভর্নর স্যার জন ঊডবার্ণ দ্বারভাঙ্গার মহারাজা রামেশ্বর সিং বাহাদুর, রায় বাহাদুর বৈকুন্ঠ বসু রায়, ডঃ প্রিয়লাল দে, ডঃ মহেন্দ্রলাল সরকার, রাজা শিউবক্স বোগলে, রাজা প্যারীমোহন মুখার্জী প্রভৃতি বিশিষ্ট ব্যক্তিদের উপস্থিতিতে অ্যালবার্ট ভিক্টর হাসপাতালের ভিত্তিপ্রস্তর স্থাপন করেন এবং ১৯০২ খৃষ্টাব্দে এর আনুষ্ঠানিক উদ্বোধন করেন।


title: ক্যালকাটা মেডিক্যাল স্কুল

text: চিকিৎসা বিজ্ঞান পঠনপাঠনের জন্য সরকারী ক্যাম্পবেল মেডিক্যাল স্কুলের চিকিৎসা পাঠ্যক্রম গৃহীত হয়। বাংলা ভাষাকে শিক্ষাদানের মাধ্যম হিসেবে স্থির করা হয়ব এবং পঠন পাঠনের সময়কাল নির্ধারিত হয় ৩ বছর। প্রথমে সামান্য কয়েকজন শিক্ষক এবং মাত্র আটজন ছাত্র নিয়ে স্কুলের পঠন পাঠন শুরু হলেও ১৮৯৯ খৃষ্টাব্দের মধ্যে ছাত্রসংখ্যা বেড়ে দাঁড়ায় ২৬০ জন। সরকারের অনুমতি না থাকায় প্রথম দিকে এখানে শবব্যবচ্ছেদের ছিল না। ১৮৮৯ খৃষ্টাব্দে সরকারের অনুমতি নিয়ে এখানে শবব্যবচ্ছেদের ব্যবস্থা হয়। প্রতিষ্ঠানের প্রথম দিকের বছরে আর্থিক অভাবের জন্য স্কুল সংলগ্ন হাসপাতাল স্থাপিত না হওয়ায় ছাত্ররা মেয়ো নেটিভ হাসপাতালে নিদানিক শিক্ষা এবং সুকিয়া স্ট্রিট ও চিত্পুরের অনাবাসিক চিকিৎসা কেন্দ্রে ক্লিনিক্যাল শিক্ষা গ্রহণ করত। অ্যালবার্ট ভিক্টর হাসপাতালের প্রতিষ্ঠার পর ছাত্ররা এখানেই যাবতীয় শিক্ষালাভ করার সুযোগ পায়।


title: ক্যালকাটা মেডিক্যাল স্কুল

text: ১৯০৪ খৃষ্টাব্দে ক্যালকাটা মেডিক্যাল স্কুল এবং অপর একটি বেসরকারী চিকিৎসা শিক্ষা প্রতিষ্ঠান কলেজ অব ফিজিসিয়ানস অ্যান্ড সার্জেন্স অব বেঙ্গল একত্রীভূত হয়ে দ্য ক্যালকাটা মেডিক্যাল স্কুল অ্যান্ড কলেজ অব ফিজিসিয়ানস অ্যান্ড সার্জেন্স অব বেঙ্গল তৈরী হয়, যা বর্তমানে রাধাগোবিন্দ কর মেডিক্যাল কলেজ ও হাসপাতাল নামে পরিচিত।


title: আনন্দীবাঈ জোশী

text: আনন্দীবাঈ জোশী (মারাঠি: आनंदीबाई जोशी) (জন্ম: ৩১শে মার্চ, ১৮৬৫ - মৃত্যু: ২৬শে ফেব্রুয়ারী, ১৮৮৭) ভারতের প্রথম মহিলা চিকিৎসক। তিনি প্রথম হিন্দু নারী ছিলেন, যিনি প্রথম মার্কিন যুক্তরাষ্ট্র যাত্রা করেন।


title: আনন্দীবাঈ জোশী

text: আনন্দীবাই ১৮৬৫ খৃষ্টাব্দের ৩১ শে মার্চ ব্রিটিশ ভারতের থানে জেলার অন্তর্গত কল্যাণ গ্রামের এক রক্ষণশীল সমৃদ্ধ ব্রাহ্মণ পরিবারে জন্মগ্রহণ করেন। তাঁর পিতার নাম গণপতরাও অম্রুতেশ্বর জোশী। শৈশবে তাঁর নাম ছিল যমুনা। ১৮৭৪ খৃষ্টাব্দে মাত্র নয় বছর বয়সে ঊনত্রিশ বছর বয়স্ক বিপত্নীক ডাকবিভাগে কর্মরত গোপালরাও বিনায়ক জোশীর সাথে তাঁর বিবাহ দেওয়া হয়। বিয়ের পর তাঁর নাম রাখা হয় আনন্দী। কোলাপুরে থাকাকালীন তিনি একটি সন্তানের জন্ম দিলেও উপযুক্ত চিকিৎসার অভাবে তার মৃত্যু হয়।


title: আনন্দীবাঈ জোশী

text: গোপালরাও একজন নারী শিক্ষার সমর্থক প্রগতিশীল ব্যক্তি ছিলেন, যা তৎকালীন যুগে ভারতীয় রক্ষণশীল সমাজে খুব একটা সুলভ ব্যাপার ছিল না। গোপাল হরি দেশমুখের "শত পত্রে" নামক রচনা দ্বারা প্রভাবিত গোপালরাও সংস্কৃত অপেক্ষা ইংরেজী শিক্ষার দিকে বেশি মনোযোগী হন। স্বামীর তত্ত্বাবধানে আনন্দীর শিক্ষালাভ শুরু হয়। কোলাপুরে আনন্দী কিছুদিনের জন্য মিশনারি স্কুলে ভর্তি হলেও সামাজিক বাধায় স্কুল ছাড়তে বাধ্য হন। চৌদ্দ বছর বয়সে আনন্দী এক পুত্রসন্তানের জন্ম দেন, কিন্তু মাত্র দশ দিনের মধ্যে তার মৃত্যু হয়। এই ঘটনার ফলে আনন্দীর মধ্যে চিকিৎসাশাস্ত্র পাঠের ব্যাপারে আগ্রহের সৃষ্টি হয়।


title: আনন্দীবাঈ জোশী

text: তাঁদের সন্তানের মৃত্যু হলে গোপাল বিদেশের সংবাদপত্রে তাঁর স্ত্রীর চিকিৎসা বিজ্ঞান শিক্ষার জন্য আবেদন শুরু করেন। প্রায় দুই বছর পরে ১৮৭৮ খৃষ্টাব্দের ১৪ই জুন রেভারেন্ড ওয়াইল্ডারকে লেখা তাঁর চিঠি "ক্রিশ্চিয়ান রিভিউ" পত্রিকায় ছাপা হলে থিওডোরা কার্পেন্টার নামে এক মার্কিন মহিলার নজরে আসে। শিক্ষালাভের ব্যাপারে আনন্দীর আগ্রহ এবং স্ত্রীকে গোপালরাওয়ের উৎসাহ তাঁকে মুগ্ধ করে। থিওডোরা পত্রে আনন্দীবাঈকে আমেরিকায় শিক্ষালাভের ব্যাপারে সব রকম সহায়তার প্রতিশ্রুতি দেন। থিওডোরা ও আনন্দীর মধ্যে পত্রালাপে হিন্দু সংস্কৃতি ও ধর্মের ব্যাপারেও আলোচনা হত। কলকাতা শহরে থাকার সময় আনন্দীবাঈয়ের স্বাস্থ্য ভেঙে পড়ে। থিওডোরা তাঁকে আমেরিকা থেকে ঔষধ প্রেরণের ব্যবস্থা করলেও তা খুব একটা ফলপ্রদ হয়নি। ১৮৮৩ খ্রিস্টাব্দে গোপালরাও কার্যসূত্রে শ্রীরামপুর শহরে বদলি হলে তিনি ভগ্নস্বাস্থ্য আনন্দীবাঈকে একা আমেরিকা পাঠিয়ে চিকিৎসাশাস্ত্র অধ্যয়নের ব্যাপারে রাজি করান। থরবর্ন নামক এক চিকিৎসক দম্পতি তাঁকে উইমেন'স মেডিক্যাল কলেজ অব পেনসিলভ্যানিয়াতে ভর্তি হওয়ার পরামর্শ দেন। তৎকালীন রক্ষণশীল হিন্দু সমাজ আনন্দীর বিদেশযাত্রার বিরোধিতা করে। খ্রিস্টধর্মাবলম্বীরা তাঁর সিদ্ধান্তের পক্ষে থাকলেও আনন্দীকে তাঁরা ধর্মান্তরিত করতে উৎসাহী ছিলেন। আনন্দীবাঈ শ্রীরামপুর কলেজে একটি সভায় তাঁর আমেরিকা যাওয়ার কারণ ব্যাখ্যা করে ভারতে একজন হিন্দু মহিলা চিকিৎসকের প্রয়োজনীয়তার ওপর জোর দেন। তিনি এই সভায় খ্রিস্ট ধর্মে ধর্মান্তরিত না হওয়ার শপথও নেন। তিনি ১৮৮৩ খ্রিস্টাব্দের ৭ই এপ্রিল চিকিৎসা বিজ্ঞান শিক্ষার জন্য কলকাতা থেকে নিউ ইয়র্ক শহরের উদ্দেশ্যে রওনা হন।


title: আনন্দীবাঈ জোশী

text: ১৮৮৩ খ্রিস্টাব্দের জুন মাসে আনন্দী নিউ ইয়র্ক পৌঁছন। সেখানে থিওডোরার সাহায্যে তিনি উইমেন'স মেডিক্যাল কলেজ অব পেনসিলভ্যানিয়াতে ভর্তি হন এবং ঐ কলেজের অধ্যক্ষা র‍্যাচেল বডলের সাহায্যে একটি বৃত্তি পেয়ে যান। আমেরিকায় অস্বাস্থ্যকর পরিবেশে থেকে, শীতের প্রকোপে ও অপুষ্টিতে কঠিন পরিশ্রম করে আনন্দী যক্ষ্মা রোগের কবলে পড়েন। কিন্তু এতদসত্ত্বেও ১৮৮৬ খ্রিস্টাব্দের ১১ই মার্চ আনন্দীবাঈ এমডি ডিগ্রী লাভ করেন।


title: আনন্দীবাঈ জোশী

text: ডিগ্রী লাভের পর কোলাপুর রাজ্যের কিং অ্যালবার্ট এডওয়ার্ড হাসপাতালে যোগ দেবার জন্য আমন্ত্রণ পেলে তিনি দীর্ঘ সমুদ্রযাত্রার পরে অসুস্থ অবস্থায় ১৮৮৬ খ্রিস্টাব্দের ১৬ই নভেম্বর বোম্বাই ফিরে এসে হাসপাতালে কাজে যোগদান করেন। কাজে যোগদান করার কিছু দিনের মধ্যেই আনন্দী পুনরায় অসুস্থ হয়ে কিং অ্যালবার্ট এডওয়ার্ড হাসপাতালে ভর্তি হলেন। কিন্তু কালাপানি পেরিয়ে আসা জাতিচ্যুত আনন্দীকে তাঁর সহকর্মী এবং অন্যন্য চিকিৎসকেরা চিকিৎসা করতে অস্বীকার করেন। বিনা চিকিৎসায় ১৮৮৭ খ্রিস্টাব্দের ২৬ শে ফেব্রুয়ারী রাত দশটায় আনন্দীবাঈয়ের মৃত্যু হয়। তাঁর ভস্মাবশেষ থিওদোরার নিকট পাঠিয়ে দেওয়া হয়, যা তিনি তাঁর পারিবারিক সমাধিতে স্থাপন করেন।


title: আনন্দীবাঈ জোশী

text: ক্যারোলিন হেলী ডাল ১৮৮৮ খ্রিস্টাব্দে আনন্দীবাঈয়ের জীবনী রচনা করেন। শ্রীকৃষ্ণ জনার্দন জোশী আনন্দীবাঈয়ের জীবন নিয়ে "আনন্দী গোপাল" নামক মারাঠি ভাষায় একটি কাল্পনিক উপন্যাস রচনা করেন, যা আশা দামলে পরবর্তীকালেন ইংরেজী ভাষায় অনুবাদ করেন। রাম জোগলেকর এই উপন্যাসের নাট্যরূপ দেন দূরদর্শন আনন্দীবাঈয়ের জীবনের ওপর আধারিত "আনন্দী গোপাল" নামক একটি হিন্দি ধারাবাহিক সম্প্রচার করে।


title: .বাংলা

text: .বাংলা বাংলাদেশের দ্বিতীয় ইন্টারনেট কান্ট্রি কোড টপ-লেভেল ডোমেইন (সিসিটিএলডি)। বাংলা ভাষায় ওয়েব ঠিকানা বুঝাতে এই ডোমেইন ব্যবহৃত হয়। বর্তমানে বাংলাদেশ ডাক ও টেলিযোগাযোগ মন্ত্রণালয় দ্বারা এটি পরিচালিত হচ্ছে।


title: .বাংলা

text: ২০১২ সালে এই ডোমেইনটির ব্যবহারের অধিকার পেতে বাংলাদেশ ও পশ্চিমবঙ্গ রাজ্যের পক্ষে ভারত সরকার আইসিএএনএনের কাছে আবেদন করে। পরবর্তীতে আইসিএএনএন ডোমেইনটি বাংলাদেশকে ব্যবহারের অনুমতি দেয়। ব্যবহারের জন্য অনুমতি পাওয়ার পর তিন বছরে তা কার্যকর করতে না পারায় ২০১৫ সালের জুন মাসে বাংলাদেশ ডোমেইনটি ব্যবহারের অধিকার হারায়। পরবর্তীতে .বাংলা ডোমেইন সক্রিয় করতে সরকার তৎপর হয়। ২০১৬ সালের জুন মাসে আইএএনএ তাঁদের ওয়েবসাইটে ডট বাংলা ডোমেইনটি বাংলাদেশের ডাক ও টেলিযোগাযোগ বিভাগকে বরাদ্দ দেওয়ার কথা উল্লেখ করে।


title: .বাংলা

text: বাংলা ভাষাতে ডট বাংলায় ওয়েব ঠিকানা লেখা যাবে। যেমনঃ উইকিপিডিয়ার ওয়েব ঠিকানা হিসেবে "উইকিপিডিয়া.বাংলা" লিখা যাবে। ডাক, টেলিযোগাযোগ ও তথ্যপ্রযুক্তি মন্ত্রণালয়ের তথ্যানুযায়ী ২০১৬ সালের ডিসেম্বরের ১৬ তারিখ থেকে এটি সাধারনের জন্য উন্মুক্ত করে দেওয়ার কথা ছিল। পরবর্তীতে, ৩১ ডিসেম্বর ২০১৬ তে প্রধানমন্ত্রী শেখ হাসিনা এক অনুষ্ঠানে আনুষ্ঠানিকভাবে .বাংলা ডোমেইনের উদ্বোধন করেন।


title: মেঝে

text: মেঝে হলো একটি ঘর বা যানবাহনের পৃষ্ঠতল যার উপরে হাঁটা হয়। একটি মেঝে সাধারণ পাহাড়ী গুহা থেকে শুরু করে আধুনিক প্রযুক্তিতে তৈরি বহুস্তরপূর্ণ কোন পৃষ্ঠতলও হতে পারে। ব্যক্তি বা বস্তুর ওজন বহনে সক্ষম সাধারণ পাথর, কাঠ, বাঁশ, ধাতব পদার্থ বা অন্য যেকোনো ম্যাটেরিয়াল মেঝে তৈরিতে ব্যবহৃত হতে পারে।


title: মেঝে

text: যখন একটি ভাসমান মেঝের মত বিশেষ কাঠামো অন্য মেঝে উপর অধিশায়িত অবস্থায় থাকে তখন উভয়কেই উপ-মেঝে হিসাবে উল্লেখ করা যেতে পারে।


title: মেঝে

text:
বিশেষ মেঝের কাঠামো বিভিন্ন উদ্দেশ্যে ব্যবহৃত হয়:মেঝের আচ্ছাদন একটি সাধারণ পরিভাষা যা মেঝে কাঠামোর উপর প্রয়োগকৃত ফিনিস মেটেরিয়ালের একটি স্থায়ী আচ্ছাদনকে বোঝায় যা হাঁটাচলার জন্য একটা উপযুক্ত তল তৈরি করে।
কার্পেট, গালিচা, পাটি মেঝের আচ্ছাদন হিসাবে ব্যবহার করা হয়। স্থিতিস্থাপক মেঝের জন্য লিনোলিয়াম অথবা ভিনাইল আচ্ছাদন সমাদৃত।


title: মেঝে

text: মেঝে নির্মাণের উপাদান হিসাবে কাঠ, লেমিনেটেড বোর্ড, সিরামিক টালি, মার্বেল পাথর এবং বিভিন্ন রাসায়নিক প্রলেপ ব্যবহৃত হয়।


title: মেঝে

text: মেঝে পরিষ্কার করণ সারা বিশ্বে অন্যতম প্রধান পেশা । পিছলে পড়ে প্রাপ্ত আঘাত প্রতিরোধ এবং ময়লা অপসারণের জন্য মেঝে পরিষ্কার করণ অপরিহার্য। মেঝে থেকে পৃষ্ঠ রক্ষা বা মণ্ডিত যাও চিকিৎসা করা হয়. মেঝে এক ধরনের পরিষ্কার সঠিক পদ্ধতি প্রায়ই অন্য ক্ষতি হতে পারে, এটি সঠিক চিকিৎসা ব্যবহার করতে গুরুত্বপূর্ণ তাই।


title: ইউটিসি+০২:০০

text: ইউটিসি+০২:০০ হল একটি সময় অঞ্চল, যা ইউটিসি থেকে ২ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ৩০° পূর্ব মধ্যরেখার একটি সহায়ক।


title: ইউটিসি+০২:০০

text: এই সময় ব্যবহার করা হয়:


কলিকাতা জাতীয় আয়ুর্বিজ্ঞান বিদ্যামন্দির বা ক্যালকাটা ন্যাশনাল মেডিক্যাল কলেজ () পশ্চিমবঙ্গের রাজধানী কলকাতার মেডিক্যাল কলেজ ও হাসপাতাল গুলির মধ্যে অন্যতম ।


title: কলিকাতা জাতীয় আয়ুর্বিজ্ঞান বিদ্যামন্দির

text: ১৯০৭ খৃষ্টাব্দে ডঃ সুবোধ কুমার মল্লিক ১৯১, বৌবাজার স্ট্রীটে রয়্যাল কলেজ অব ফিজিসিয়ান্স অ্যান্ড সার্জেন্স প্রতিষ্ঠা করেন। ১৯১১ খৃষ্টাব্দে এই প্রতিষ্ঠান মহারাজা মনীন্দ্র চন্দ্র নন্দীর দান করা ৩০১/৩ আপার সার্কুলার রোডের জমিতে স্থানান্তরিত করা হয় এবং ৩০ শয্যার অন্তর্বিভাগ বিশিষ্ট ন্যাশনাল মেডিক্যাল কলেজ অব ইন্ডিয়া স্থাপিত হয়।


text: ১৯১০ খৃষ্টাব্দে ১৯১, বৌবাজার স্ট্রীটে "ক্যালকাটা ফ্রি হসপিটাল" স্থাপিত হয়, যার নাম কিছুদিন পরে কিং'স হসপিটাল রাখা হয়।


text: ১৯২৩ খৃষ্টাব্দের মে মাসে "বেঙ্গল কাউন্সিল অব মেডিক্যাল রেজিস্ট্রেশনে" অন্তর্ভুক্তির উদ্দেশ্যে "ন্যাশনাল মেডিক্যাল কলেজ অব ইন্ডিয়া" এবং "কিং'স হসপিটাল" এই দুই প্রতিষ্ঠানকে একত্রীভূত করে ক্যালকাটা মেডিক্যাল ইনস্টিটিউট নাম রাখা হয়।


text: ১৯২১ খৃষ্টাব্দের ১৪ই এপ্রিল ১১, ওয়েলিংটন রোডের ফোর্ব'স ম্যানসনে ন্যাশনাল মেডিক্যাল ইনস্টিটিউট স্থাপিত হয় যা কিছুদিন পরে মহারাজা মনীন্দ্র চন্দ্র নন্দীর দান করা ১৮৯, মানিক্তলা মেন রোডের জমিতে স্থানান্তরিত করা হয়। এর পরে কর্তৃপক্ষ তাদের নিজস্ব ন্যাট এম.বি. সার্টিফিকেট চালু করেন এবং ১৯২৭ খৃষ্টাব্দে "স্টেট মেডিক্যাল ফ্যাকাল্টি অব বেঙ্গল" এল.এম.এফ. ডিগ্রী অনুমোদন করে।


text: ১৯২৫ খৃষ্টাব্দে দেশবন্ধু চিত্তরঞ্জন দাস কলকাতা পৌরসংস্থার মহানাগরিক থাকার সময়ে ন্যাশনাল মেডিক্যাল ইনস্টিটিউটের হাসপাতাল নির্মাণের জন্য ২৪, গোরাচাঁদ রোডের এগারো বিঘা জমি নিরান্নবই বছরের জন্য লীজ দেন। ১৯২৭ খৃষ্টাব্দের ২০শে ফেব্রুয়ারী কলকাতা পৌরসংস্থার তৎকালীন মহানাগরিক দেশপ্রিয় যতীন্দ্রমোহন সেনগুপ্ত ১৫০ শয্যা বিশিষ্ট তিন তলা হাসপাতাল ভবনের ভিত্তিপ্রস্তর স্থাপন করেন এবং হাসপাতালের নাম রাখা হয় চিত্তরঞ্জন হাসপাতাল। এর প্রথম তলায় প্রশাসনিক কার্যালয়, দ্বিতীয় তলায় অন্তর্বিভাগ এবং তৃতীয় তলায় চিকিৎসক ও সেবিকাদের বাসস্থান তৈরী হয়।


text: ১৯৩০ খৃষ্টাব্দে কর্তৃপক্ষ ছাত্রদের পঠনপাঠনের জন্য কলকাতা উন্নয়ন সংস্থার কাছ থেকে ৩২, গোরাচাঁদ রোডের তেরো বিঘা জমি ক্রয় করে। ১৯৩১ খৃষ্টাব্দের মধ্যে দুটি দুই তল বিশিষ্ট ভবন তৈরী হয়।


text: ১৯৪৮ খৃষ্টাব্দের জুন মাসে "ক্যালকাটা মেডিক্যাল ইনস্টিটিউট" ও "ন্যাশনাল মেডিক্যাল ইনস্টিটিউট" এই দই প্রতিষ্ঠানকে একত্রীভূত করে ক্যালকাটা ন্যাশনাল মেডিক্যাল ইনস্টিটিউট স্থাপিত হয়। ক্যালকাটা মেডিক্যাল ইনস্টিটিউটের ৩০১/৩, আপার সার্কুলার রোডের জমি বিক্রয় করে দেওয়া হয়।


text: ১৯৬৪ খৃষ্টাব্দে "ক্যালকাটা ন্যাশনাল মেডিক্যাল ইনস্টিটিউটের" নাম পরিবর্তন করে ক্যালকাটা ন্যাশনাল মেডিক্যাল কলেজ রাখা হয়। ১৯৬৭ খৃষ্টাব্দে পশ্চিমবঙ্গ সরকার এই প্রতিষ্ঠানকে অধিগ্রহণ করে এবং ১৯৭৬ খৃষ্টাব্দের ৫ই মার্চ এর জাতীয়করণ হয়।


title: .বিআই

text: .বিআই বুরুন্ডির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বুরুন্ডি জাতীয় তথ্য প্রযুক্তি সেন্টার এটি নিয়ন্ত্রন করে থাকে। ইসরাইলের ভিশন.বিআই ও এটি ব্যবহার করে থাকে। কারণ ইসরাইলি এই কম্পানিটি বিজনেজ ইন্টিলিজেন্স সফ্টওয়ার তৈরি করে থাকে। এছাড়া বুরুন্ডির বাইরে তেমেন ব্যবহার দেখা যায় না।


title: .বিআর

text:
.বিআর ব্রাজিলের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ২০০৫ সাল পর্যন্ত ব্রাজিলিয়ান ইন্টারনেট স্টেরিং কমিটি এটি নিয়ন্ত্রন করত। এরপর থেকে ব্রাজিলিয়ান নেটওয়ার্ক ইনফরমেশন সেন্টার এর নিয়ন্ত্রনের দ্বায়িত্ব নেয়। নিবন্ধনের জন্য অবশ্যই স্থানীয় যোগাযোগ থাকতে হবে। এছাড়া পর্তুগীজ ভাষার অক্ষরেও ডোমেইন নামের জন্য আবেদন করা যায়।
বিশ্বাবদ্যালয় বাদে দ্বিতীয় স্তরের অধীনে বিভিন্ন বিষয়শেণীতে নির্দিষ্ট ৬৬টি সাবডোমেইন রয়েছে। উদাহরণস্বরুপ, শিল্পকলার জন্য site.art.br, বেসরকারি সংস্থার জন্য site.org.br ও শিক্ষা প্রতিষ্ঠান .edu.br কিন্তু .com.brই বেশি জনপ্রিয়। জুডিসিয়ারির জন্য .jus.br ও ব্যাংকিং খাতের জন্য .b.br অবশ্যই ব্যবহার করতে হবে।


title: .বিআর

text: বর্তমানে ব্রাজিলে ৬৬টি দ্বিতীয় স্তরের ডোমেইন রয়েছে।


title: .বিডব্লিউ

text: .বিডব্লিউ বতসোয়ানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বতসোয়ানা বিশ্ববিদ্যালয় এটি নিয়ন্ত্রন করে থাকে। বতসোয়ানায় কোন সরকারি নিবন্ধনের সাইট নেই কিন্তু কিছু কিছু ইন্টারনেট প্রোভাইডর সার্ভিস এ এই আবেদন গ্রহণ করে থাকে। বর্তমানে অধিকাংশ নিবন্ধনই দ্বিতীয় স্তরের অধীন কিছু সাব-ডোমেইন এর অন্তর্গত, তবে কিছু দ্বিতীয় স্তরের ন্বিন্ধন ও চালু আছে। .বিডব্লিউ ডোমেইন এর জন্য বতসোয়ানা টেলিকমিউনিকেসন সার্ভিস একটি হুইজ সার্ভার পরিচালনা করে।


title: .বিওয়াই

text:
.বিওয়াই বেলারুশের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি বেলারুশের অপারেটিভ অ্যানালেটিকাল সেন্টার (Оперативно-аналитический центр при Президенте Республики Беларусь.) নিয়ন্ত্রন করে থাকে। "বিওয়াই" নামটি এসেছে “বেলুরাশিয়া” (Белоруссия) থেকে যা বেলারুশের রাশিয়ান নাম। যখন বেলারুশ, সোভিয়েত ইউনিয়নের সাথে একত্রে ছিল তখন এটি বেলারুশের সরকারি নাম ছিল। বেলারুশের জন্য এই ডোমেইন নামটি ১০ মে, ১৯৯৪ সালে চালো হয়েছিল।
অপারেটিভ অ্যানালিইটিক সেন্টার যে কাউকে দ্বিতীয় স্তরে ডোমেইন নাম নিবন্ধনের সুযোগ দেয়। যেমন, something.by। এছাড়া দ্বিতীয় স্তরের কিছু সাব ডোমেইন যেমন, something.gov.by ও something.mil.by শুধুমাত্র সরকারি সংস্থার জন্য প্রযোজ্য।


title: .সিডি

text: .সিডি গণতান্ত্রিক কঙ্গো প্রজাতন্ত্রর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি .জেডআর এর স্থানান্তর। এটি ১৯৯৭ সালে চালু হয়। ২০০১ সালে .জেডআর টপ লেভেল ডোমেইনটি বাতিল করা হয়।


title: .সিডি

text: কিছু সংরক্ষিত ডোমেইন নাম যেমন, .com.cd, .net.cd, .org.cd ছাড়া পৃথিবীর যে কোন প্রান্তের যে কেউ নির্দিষ্ট অর্থের বিনিময়ে .সিডি ডোমেইন নিবন্ধন করতে পারবে। কমপেক্ট ডিস্ক এর সংক্ষিপ্ত নাম সিডি হওয়ায় .সিডি ডোমেইন নাম ডোমেইন হ্যাকেও ব্যবহার করা হয়।


title: .সিএফ

text: .সিএফ মধ্য আফ্রিকান প্রজাতন্ত্রর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স্ সেন্ট্রাল আফ্রিকান সোসাইটি অফ টেলিকমিউনিকেশন এটি নিয়ন্ত্রন করে থাকে।


title: .সিএফ

text: নিবন্ধনের সাইট বর্তমানে বন্ধ রয়েছে এবং এখানে কোন নিবন্ধনের তথ্য পাওয়া যায় না ২৮ সেপ্টেম্বর, ২০০৭ থেকে। .সিএফ ডোমেইন নিবন্ধনের জন্য টিএলডির টেকনিকাল দলের কাছে নথিপত্র পাঠাতে হয়।


title: .সিএইচ

text: .সিএইচ সুইজারল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। সুইস তথ্য প্রযুক্তি সার্ভিস এটি নিয়ন্ত্রন করে। .সিএইচ ডোমেইন নামটি এসেছে সুইজারল্যান্ডের ল্যাটিন নাম কনফইডারাটিও হেলভিটিকা থেকে। সিএইচ সুইজারল্যান্ডের আইএসও ৩১৬৬-২ কোড এবং গাড়ির নাম্বার প্লেটেও ব্যবহৃত হয়। .সিএইচ ডোমেইন মজা করার জন্য চকলেট এর সংক্ষিপ্ত হিসেবেও ব্যবহার হয় কারণ সুইসরা চকলেট ভালবাসে।


title: .সিএইচ

text: ডোমেইন নাম অবশ্যই কমপক্ষে তিন অক্ষরের হতে হবে। সুইজারল্যান্ড সরকারের জন্য দুই অক্ষরের ডোমেইন নাম সংরক্ষিত। মার্চ ২০০৪ সাল থেকে অন্তর্জাতিকভাবে .সিএইচ ডোমেইন নাম বরাদ্দ দেওয়া শুরু হয়েছে।


title: .সিআই

text: .সিআই আইভরি কোস্টের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।


title: .সিআই

text: বিভিন্ন অবস্থায় সরকার কিছু নির্দিষ্ট নামের জন্য সরাসরি .সিআই এর আওতায় নিবন্ধনের সুযোগ দেয়। যেমন,নিচের নামগুলো দ্বিতীয় স্তরের ডোমেইন নাম হিসেবে দেওয়া হয়। নিবন্ধন সাইট প্রয়োজনে আরো নাম যোগের সুযোগ দেয়।


title: .সিএম

text: .সিএম ক্যামেরুনের কান্ট্রি কোড টপ-লেভেল ডোমেইন, ইন্টারনেট প্রদ্ত রাস্ট্রীয সংকেত ও ডোমেইন সাফিক্স। .সিএম এর বর্তমান সংস্করণ চালু হয় ২৭ আগস্ট, ২০০৯।


title: .সিএম

text: ২০০৯ সালের ডিসেম্বরে ম্যাকফির পৃথিবীর সবচেয়ে ঝূঁকিপূর্ণ ডোমেইন এর তালিকায় .সিএম প্রথম স্থানে ছিল। .কম ডোমেইনের সাথে মিল থাকায় অনেক হ্যাকার এই ডোমেইন নিবন্ধন করে ম্যালিসিয়াস কোড প্রবেশ করিয়ে .কম এর সাথে একীভূত করে দেয়।


title: পানিচক্র

text: জলচক্র বা পানিচক্র হল প্রাকৃতিক প্রভাবে ক্রমাগত রূপান্তরের মাধ্যমে জল-এর চক্রাকারে তথা ক্রমাগত সঞ্চারণশীলতা। এই চক্রকে "হাইড্রলজিক্যাল চক্র" বা HO চক্র বলা হয় । এই জলচক্র-এর জন্যেই এই পৃথিবী-তে জল-এর সামঞ্জস্য ব্যাহত হয় না।


title: পানিচক্র

text: পানিচক্রের সাথে শক্তি বিনিময় জড়িত, যা তাপমাত্রা পরিবর্তনে ভূমিকা রাখে। পানি বাষ্পীভূত হওয়ার সাথে চারপাশ শীতল করে। একই ভাবে জলীয়বাষ্পের ঘনত্ব বাড়লে পরিবেশের তাপমাত্রা বৃদ্ধি পায়। পানিচক্র সংঘটিত করে সৌর শক্তি। পৃথিবীতে বাষ্পীভূত হওয়া পানির ৮৬ শতাংশই সমুদ্রের পানি, যা পৃথিবীর তাপমাত্রা শীতল রাখতে অবদান রাখে।


title: টোটাল ফুটবল

text: “টোটাল ফুটবল” (ডাচ: totaalvoetbal) হল অ্যাসোসিয়েশন ফুটবলের একটি প্রভাবশালী কৌশল, যেখানে দলের একজন আউটফিল্ড খেলোয়াড় অন্য যেকোনো একজন খেলোয়াড়ের ভূমিকা পালন করতে পারেন। এই কৌশলের প্রবর্তন করে ডাচ ফুটবল ক্লাব আয়াক্স ১৯৬৯ থেকে ১৯৭৩ সাল পর্যন্ত এবং পরবর্তীতে ১৯৭৪ ফিফা বিশ্বকাপে এটি ব্যবহার করে নেদারল্যান্ডস জাতীয় ফুটবল দল। বিখ্যাত ডাচ ফুটবল প্রশিক্ষক রাইনাস মিশেলস এর উদ্ভাবক (সে সময় তিনি আয়াক্স এবং নেদারল্যান্ডস উভয় দলেরই কোচ ছিলেন)।


title: টোটাল ফুটবল

text: টোটাল ফুটবল একজন খেলোয়াড় তার অবস্থান থেকে সরে গেলে অন্য একজন খেলোয়াড় সে অবস্থান পুরণ করেন। এতে দলের সাংগঠনিক কাঠামো বজায় থাকে। এই পদ্ধতিতে কোনো আউটফিল্ড খেলোয়াড় একটি নির্দিষ্ট ভূমিকা নিয়ে মাঠে নামেন না। যেকোনো খেলোয়াড় সফলভাবে অ্যাটকার, মিডফিল্ডার এবং ডিফেন্ডার হিসেবে খেলতে পারেন। শুধুমাত্র গোলরক্ষকের অবস্থান নির্দিষ্ট থাকে।


title: টোটাল ফুটবল

text: টোটাল ফুটবলের সফলতা দলের ভেতরে খেলোয়াড়দের অভিযোজনের উপর অনেকাংশে নির্ভর করে, বিশেষ করে মাঠের পরিস্থিতির ভিত্তিতে খেলোয়াড়দের দ্রুত অবস্থান পরিবর্তনের ক্ষমতার উপরও এর সফলতা নির্ভরশীল।


title: টোটাল ফুটবল

text: এই পদ্ধতিতে খেলার সময় আয়াক্স তাদের সবথেকে সুন্দর ফুটবল প্রদর্শন করায়। ১৯৭১–৭২ এবং ১৯৭২–৭৩, এই দুই মৌসুমে তারা ঘরের মাঠে ৪৬টি খেলায় সবকয়টিতে জয় লাভ করে এবং ১৯৭১–৭২ মৌসুমে সব মিলিয়ে তারা মাত্র একটি খেলায় পরাজিত হয়। ১৯৭২ সালে তারা পাঁচটি শিরোপা ঘরে তোলে (এরিদিভিজি, কেএনভিবি কাপ, ইউরোপীয়ান কাপ, ইউরোপীয়ান সুপার কাপ, ইন্টারকন্টিনেন্টাল কাপ)।


title: টোটাল ফুটবল

text: টোটাল ফুটবলের ভিত্তি স্থাপন করে হাঙ্গেরি ১৯৫০ সালে, যা ফুটবল খেলায় বৈপ্লবিক পরিবর্তন বয়ে আনে। সে সময় তারা গোল্ডেন টিমের মাধ্যমে পুরো ফুটবল বিশ্বকে রাজত্ব করে। জ্যাক রেইনল্ডস, যিনি ১৯১৫–১৯২৫, ১৯২৮–১৯৪০ এবং ১৯৪৫–১৯৪৭ সালে আয়াক্সের কোচ ছিলেন, প্রথম এই পদ্ধতিটি প্রত্যক্ষ এবং পরিশোধন করেন।


title: টোটাল ফুটবল

text: রাইনাস মিশেলস, যিনি রেইনল্ডসের অধীনে খেলেছেন, পরবর্তীতে আয়াক্সের কোচের দায়িত্ব গ্রহণ করেন। তিনি এই ধরণাটিকে পুনরায় পরিশোধন করেন যা বর্তমানে “টোটাল ফুটবল” নামে পরিচিত। তিনি ১৯৭০ এর দশকে আয়াক্স এবং নেদারল্যান্ডস জাতীয় দলে এই কৌশল ব্যবহার করেন। মিশেলস বার্সেলোনায় চলে গেলে স্টিফান কোভাস এটির পুনরায় পরিশোধন করেন। ডাচ ফরোয়ার্ড ইয়োহান ক্রুইফ ছিলেন এই পদ্ধতির সবচেয়ে বিখ্যাত খেলোয়াড়।


title: টোটাল ফুটবল

text: যদিও ক্রুইফ সেন্টার ফরোয়ার্ড হিসেবে মাঠে নামতেন, তিনি পুরো মাঠেই খেলতেন। যার ফলে টোটাল ফুটবলের মত একটি গতিশীল কৌশলের প্রয়োজন পড়ে। ক্রুইফের সতীর্থরা তার নড়াচড়ার সাথে নিজেদের মানিয়ে নেন। তারা প্রয়োজনমত অবস্থান পরিবর্তন করে খেলার ধারা বজায় রাখতেন।


title: টোটাল ফুটবল

text: টোটাল ফুটবলকে অনেক সময় আক্রমণাত্মক ফুটবল বলে অপব্যবহার করা হয়। প্রকৃতপক্ষে টোটাল ফুটবল হল প্ররোচক যা পাল্টা আক্রমনবিহীন এবং অবস্থান পরিবর্তন ও অধিক চাপ প্রয়োগ ভিত্তিক একটি ফুটবল কৌশল। ফুটবল ক্লাব বার্সেলোনা, আর্সেনাল ফুটবল ক্লাব, অ্যাথলেতিক ক্লাব দি বিলবাও, এএফসি আয়াক্স এবং স্পেন জাতীয় ফুটবল দল যে পদ্ধতিতে খেলে তা “টিকি-টাকা” নামে পরিচিত। যার মূল রয়েছে টোটাল ফুটবলে। ১৯৮৮ থেকে ১৯৯৫ সাল পর্যন্ত বার্সেলোনার কোচ থাকাকালীন সময় ক্রুইফ যে কৌশল ব্যবহার করতেন তার উন্নত ও বিবর্ধিত রূপই হল টিকি-টাকা। এই উন্নত কৌশলটি ব্যবহার করে লুইস আরাগনস এবং ভিসেন্তে দেল বস্ক-এর ইউরো ২০০৮, ২০১০ ফিফা বিশ্বকাপ এবং ইউরো ২০১২ জয়ী স্পেন জাতীয় দল। পেপ গার্দিওলার অধীনে বার্সেলোনাও এই কৌশল ব্যবহার করে। টোটাল ফুটবলের সাথে টিকি-টাকার পার্থক্য হল এটি খেলোয়াড়দের অবস্থান পরিবর্তনের চেয়ে বল নিয়ন্ত্রন এবং পাসিং-এ অধিক গুরুত্ব দিয়ে থাকে।


title: সানডিস্ক

text: সানডিস্ক কর্পোরেশন একটি বহুজাতিক কর্পোরেশন যেটি ফ্ল্যাশ মেমোরি স্টোরেজ তৈরি করে। এটি ১৯৮৮ সালে প্রতিষ্ঠিত হয়। এটি সলিড স্টেট ড্রাইভ, ক্যামেরা ও স্মার্টফোনের জন্য মেমোরি কার্ড, মোবাইল ও ট্যাবলেটের জন্য এমবেডেড ফ্ল্যাশ ড্রাইভ এবং ইউএসবি ফ্ল্যাশ ড্রাইভ তৈরি করে। এই প্রতিষ্ঠানে ৪৬০০ এর বেশি কর্মী কাজ করে।


title: পঞ্চম মুহাম্মদ

text: পঞ্চম মুহাম্মদ (উসমানীয় তুর্কি ভাষা : محمد خامس "Meḥmed-i ẖâmis", তুর্কি "Mehmed V Reşad" বা "Reşat Mehmet") (২/৩ নভেম্বর ১৮৪৪ – ৩/৪ জুলাই ১৯১৮) ছিলেন ৩৫তম উসমানীয় সুলতান তিনি সুলতান প্রথম আবদুল মজিদের পুত্র ছিলেন। তার পরবর্তীকালে তার সৎ ভাই ষষ্ঠ মুহাম্মদ তার উত্তরাধিকারী হন।


title: পঞ্চম মুহাম্মদ

text: ইনি ইস্তানবুলের তোপকাপি প্রাসাদে জন্মগ্রহণ করেন। সিংহাসনের অন্যান্য উত্তরাধীকারীদের মত তিনিও ৩০ বছর হারেমে কাটান। এর মধ্যে নয় বছর তিনি প্রাচীন ফার্সি কবিতা অধ্যয়ন করেন ও কবি হিসেবে নন্দিত হন। নবম জন্মদিনে তোপকাপি প্রাসাদে তাকে ইসলামী প্রথা অনুযায়ী খৎনা করানো হয়।


title: পঞ্চম মুহাম্মদ

text: ১৯০৯ সালের ২৭ এপ্রিল তার শাসনকাল শুরু হয়। তিনি প্রতীকীভাবে ক্ষমতায় ছিলেন। তার প্রকৃত কোনো রাজনৈতিক ক্ষমতা ছিল না। ১৯০৮ সালের তরুণ তুর্কি বিপ্লবের সময় থেকে উসমানীয় রাষ্ট্রীয় বিষয়গুলো তিন পাশা বলে পরিচিত তিনজন ব্যক্তিত্ব দ্বারা পরিচালিত হচ্ছিল। প্রথম বিশ্বযুদ্ধে প্রথম বিশ্বযুদ্ধের মিত্রশক্তির বিরুদ্ধে জিহাদ ঘোষণা করাকে তার একমাত্র গুরুত্বপূর্ণ রাজনৈতিক কাজ হিসেবে ধরা হয়। অক্ষশক্তির পক্ষে যুদ্ধে যোগদানের সরকারি সিদ্ধান্তের পর ১৯১৪ সালের ১১ নভেম্বর তিনি এই ঘোষণা দেন। তিনি আনোয়ার পাশার জার্মানপন্থি নীতির প্রতি বিরুপ ছিলেন বলে উল্লেখ করা হয়।


title: পঞ্চম মুহাম্মদ

text: এই ঘোষণা ছিল ইতিহাসের কোনো খলিফা কর্তৃক সর্বশেষ জিহাদের ডাক। এরপর ১৯২৪ সালে খিলাফত বিলুপ্ত হয়। উসমানীয় অঞ্চলে অসংখ্য মুসলিম বসবাস করলেও এই ঘোষণা যুদ্ধে তেমন উল্লেখযোগ্য প্রভাব ফেলেনি। ১৯১৬ সালে আরব বিদ্রোহের মাধ্যমে আরবরা ব্রিটিশদের পক্ষে যোগ দেয়।


title: পঞ্চম মুহাম্মদ

text: ১৫ অক্টোবর ১৯১৩ তে পঞ্চম মুহাম্মদ তার মিত্র দ্বিতীয় কাইজার উইলহেমকে কনস্টান্টিনোপলে আপ্যায়িত করেন। ১৯১৬ সালের ২৭ জানুয়ারি তিনি প্রুশিয়া রাজতন্ত্রের ও একই বছরের ১ ফেব্রুয়ারি জার্মান সাম্রাজ্যের জেনারেল ফিল্ড মার্শাল হন।


title: পঞ্চম মুহাম্মদ

text: যুদ্ধ শেষ হওয়ার চার মাস আগে পঞ্চম মুহাম্মদ ১৯১৮ সালের ৩ জুলাই ইলদিজ প্রাসাদে মৃত্যুবরণ করেন। এ সময় তার বয়স ছিল ৭৩ বছর। তিনি তার জীবনের অধিকাংশ সময় ডোলমাবাহচি প্রাসাদ ও ইলদিজ প্রাসাদে অতিবাহিত করেন। ইস্তানবুলের ইয়াপ অংশে তাকে দাফন করা হয়।


title: পঞ্চম মুহাম্মদ

text: পঞ্চম মুহাম্মদ নিম্নোক্ত উসমানীয় পদবীর অধিকারী ছিলেন :


title: লুক রাইট

text: লুক জেমস রাইট (; জন্ম: ৭ মার্চ, ১৯৮৫) গ্রান্থামে জন্মগ্রহণকারী বিশিষ্ট ইংরেজ আন্তর্জাতিক ক্রিকেটার। ডানহাতি ব্যাটসম্যান ও ডানহাতি মিডিয়াম বোলার হিসেবে ইংল্যান্ড দলে খেলছেন। লিচেস্টারশায়ারের পক্ষাবলম্বন করে খেলোয়াড়ী জীবন শুরু করেন ও ২০০৪ সাল থেকে সাসেক্সের পক্ষে কাউন্টি ক্রিকেট খেলে আসছেন। ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের প্রতিনিধিত্ব করেছেন লুক রাইট।


title: লুক রাইট

text:
সাসেক্সের পক্ষ হয়ে অভিষেকেই সেঞ্চুরি করেন রাইট। ঘরোয়া ক্রিকেটে পৃথকভাবে তিনবার ডেনিস কম্পটন পদক জয় করেন তিনি।
২৬ জুন, ২০০৭ তারিখে টুয়েন্টি২০ কাপ প্রতিযোগিতায় তার প্রথম শতক হাঁকান। ইয়াসির আরাফাতের কাছে বোল্ড হলেও মাত্র ৪৫ বলে ১০৩ রান সংগ্রহ করেন ও কেন্টকে তার দল ৭ উইকেটে বিজয়ী হয়। সেমি-ফাইনালে নিজ দল পরাজিত হলেও লুক রাইট প্রতিযোগিতায় সর্বোচ্চ রান সংগ্রাহক হন। এছাড়াও তিনি ঘরোয়া একদিনের আন্তর্জাতিক ক্রিকেটে গ্লুচেস্টারশায়ারের বিপক্ষে ১২৫ রান করেন ৭৩ বলে।


title: লুক রাইট

text: ঘরোয়া ক্রিকেটের সর্বোচ্চ রান সংগ্রাহক হিসেবে জুলাই, ২০০৭ সালে প্রাথমিকভাবে ৩০-সদস্যের ইংল্যান্ড দলে স্থান পান। ৬ আগস্ট তারিখে ১৫-সদস্যের দলে অন্তর্ভুক্ত করা হয় তাকে। সেপ্টেম্বর, ২০০৭ সালে অনুষ্ঠিত টুয়েন্টি২০ বিশ্ব চ্যাম্পিয়নশীপে দলের অন্যতম সদস্য ছিলেন তিনি।


title: লুক রাইট

text: আহত রবি বোপারা ও অ্যান্ড্রু ফ্লিনটফের স্থলে দলে যোগদানের জন্য ৩ সেপ্টেম্বর তারিখে সিরিজের শেষ দু’টি একদিনের খেলায় অংশগ্রহণের জন্য তার নাম ঘোষণা করা হয়। ৫ সেপ্টেম্বর, ২০০৭ তারিখে লন্ডনের ওভালে অনুষ্ঠিত ভারতের বিপক্ষে একদিনের আন্তর্জাতিক ক্রিকেটে অভিষিক্ত হন রাইট। ওয়াইজ শাহের সাথে ৬ষ্ঠ উইকেটে ১০৬ রান সংগ্রহ করেন; যাতে তিনি ব্যক্তিগতভাবে অর্ধ-শতক হাঁকান। ৩৯ বলে ৫০ রান করে রান আউটের শিকার হলে মাঠে উপস্থিত দর্শকেরা তাকে দাঁড়িয়ে উষ্ণ অভিনন্দন জানান। লর্ডসে অনুষ্ঠিত দ্বিতীয় খেলায় মাত্র দুই বলের মুখোমুখি হয়ে শূন্য রানে আউট হন। তবে পরবর্তীতে গৌতম গম্ভীরের সুন্দর ক্যাচ লুফেন তিনি।


title: ইয়াসির আরাফাত (দ্ব্যর্থতা নিরসন)

text: ইয়াসির আরাফাত বলতে বোঝানো যেতে পারেঃ


title: লিন্ডা কুরেটন

text: লিন্ডা কুরেটন যুক্তরাষ্ট্রের মহাকাশ গবেষণা সংস্থার (নাসা) প্রধান তথ্য কর্মকর্তা পদে কাজ করা মার্কিন নারী যিনি নাসা থেকে অবসর নিয়ে নিজের প্রযুক্তির প্রতিষ্ঠান মিউজ টেকনোলজিসে কাজ করছেন। প্রযুক্তি বিষয়ে পরামর্শ দেওয়া, পরিকল্পনা, ব্যবস্থাপনা ইত্যাদি কাজ করে এই প্রতিষ্ঠান। মিউজ টেকনোলজিসে তিনি কাজ করছেন প্রধান নির্বাহী কর্মকর্তা হিসেবে।


title: লিন্ডা কুরেটন

text: ১৯৫৯ সালে ওয়াশিংটন ডিসিতে জন্মগ্রহণ করেন লিন্ডা কুরেটন। স্বামী ডগলাস এফ কুরেটনের সঙ্গে বর্তমানে মেরিল্যান্ডে বসবাস করছেন বিশ্বখ্যাত এই নারী প্রকৌশলী।